Rupanya Ini Rahsia Jovian Kekal Sweet Dengan Isteri. Patutlah Makin Bahagia.

Kelibat figura ini dalam industri fesyen sudah tidak perlu diperkenalkan lagi. Ini membuktikan usaha gigihnya mampu membuahkan hasil sekali gus menjadi inspirasi buat mereka yang bergelar usahawan.
Dinamik, komited, bijak serta kreatif adalah antara keistimewaan yang dmiliki oleh Datuk Jovian Mandagie yang merupakan usahawan dan pereka fesyen ternama di Malaysia. Beliau adalah menantu kepada Menteri Kanan (Keselamatan), Datuk Seri Ismail Sabri Yaakob serta suami kepada usahawan dan sosialit, Datin Nina Sabri Ismail Sabri. Pasangan ini dikurniakan seorang anak perempuan bernama Jeanelle Nika Mandagie yang dilahirkan pada 1 November 2017.
Saat pertama kali bersua muka ketika sesi fotografi yang berlangsung di Hotel Bangi Resort, penulis dapat merasakan aura positif yang dibawa olehnya.
Bicara tegas dan penuh informatif serta kekeluargaan membuatkan sesiapa sahaja terinspirasi caranya.
Jovian sungguh bertuah kerana bukan hanya memilik segalanya bahkan sebuah keluarga yang bahagia sepertimana yang diimpikan oleh setiap pasangan suami isteri. Usia perkahwinan bersama isteri tersayang kini sudah mencecah tujuh tahun.
“Kehidupan keluarga kami simple sahaja. Biasanya selepas solat saya akan tunggu Jeanelle bangun pagi. Saya suka momen waktu ini apabila dapat lihat gelagat Jeanelle yang manja dan suka bercakap Ketika baru bangun tidur.
“Kemudian kami akan bersarapan bersama satu keluarga. Biasanya isteri saya akan sediakan sarapan pagi sebelum saya hantar Jeanelle ke tadika, Peterana Kindergarten milik isteri saya.
“Sebenarnya Jeanelle ni sudah ke tadika pada usia setahun tiga bulan sehingga sekarang. Memang suka ke tadika, ada ramai kawan-kawan,” ujar pereka fesyen popular negara.
Dalam pada itu, walaupun sibuk dengan urusan sebagai usahawan pada masa yang sama pereka fesyen, Jovian tetap menjadikan keluarga sebagai keutamaan dalam hidupnya.
Lantaran itu, memastikan dapat menikmati makan malam bersama keluarga setiap malam.
“Setiap hari rutin saya memang sibuk bermula jam tujuh pagi hingga lapan malam. Namun saya akan pastikan dapat dinner bersama keluarga sekurang-kurangnya tiga atau empat kali seminggu. Pernah saya tundakan meeting lepas dinner demi memastikan masa ada untuk keluarga.
Namun katanya lagi, hanya mempunyai masa satu jam sahaja untuk bermain aktiviti dengan anak kesayangannya sebelum tiba waktu tidur. “Sebelum tidur saya akan bacakan ‘bed time story’. Dulu, suka kisah binatang sehingga menyukai ‘octopus’ dan ‘lion’. Sekarang pula suka kisah ‘princess dan ‘fary tale’.
“Jeanelle tidur di bilik sendiri sejak bayi lagi. Ia supaya mudah untuk anak kami biasakan diri sejak kecil. Saya dan isteri selalu ‘travel’. Jadi cara ini dapat mendidik Jeanelle lebih berdikari jika nanti kami berdua tiada di rumah,” ujarnya mengenai keluarga bahagianya.

Bonding & Bercuti Dengan Mertua
Sebagai menantu kepada anak sulung Menteri Kanan (Keselamatan) Malaysia, Datuk Seri Ismail Sabri Yaakob, Jovian tidak keberatan berkongsi bonding dengan bapa mertuanya itu yang berdepan tugas berat untuk negara serta pandemik Covid-19.
“Sebenarnya beliau adalah seorang family type of father. Dia tidak pernah lupa ‘keep in touch’ dengan kami dan ahli keluarga yang lain. Dalam grup family memang setiap hari akan bertanya khabar dan hal kekeluargaan lain. Jika hujung minggu sabtu atau ahad akan makan malam bersama kami. Jika tidak sempat, beliau akan datang ke rumah. Beliau memang rapat dengan Jeanelle yang merupakan satu-satunya cucu. Masih ingat lagi, ketika PKP, beliau amat sibuk. facetime sebagai pengubat rindu,” jelasnya lagi.
Menyentuh mengenai masa cuti-cuti bersama keluarga, Jovian mengakui mudah mencari keserasian dengan mertuanya segala urusan percutian diserahkan kepada isterinya yang merupakan anak sulungnya.
“Setiap tahun kami sekeluarga pergi bercuti. Biasanya isteri saya akan buat keputusan untuk pergi bercuti di mana dan aktiviti termasuk menyusun iternari. Lagi pun isteri, anak sulung. Konsep ikut ‘kakak’.
Namun, tetap ada perbincangan untuk makan di mana dan aktiviti yang dilakukan. Menurut isteri, ibu bapanya tidak cerewat hal percutian asalkan dapat meluangkan masa bersama keluarga.
“Juga sebelum PKP, alhamdulillah kami satu keluarga sempat pergi umrah selama 10 hari. Ia merupakan trip yang sangat indah buat kami,” ujarnya melahirkan rasa syukur dapat membawa anaknya buat pertama kali ketika mengerjakan umrah.

Bidang politik dan perniagaan
Penulis mengusik beliau dan bertanyakan bakal mengikut jejak mertuanya menceburi bidang politik. Jawapan yang diberikan cukup mengejutkan bahawa tidak mempunyai impian sebegitu dalam sanubarinya. Sebaliknya dinamik untuk terus mengorak langkah dalam dunia perniagaannya.
“Taklah. Saya suka bisnes. Passion saya! Diawal pembabitan, saya terlibat dalam bisnes untuk menjadi pereka fesyen. Lima tahun pertama, saya fokus mencari kain dan ‘design’ tetapi apabila perniagaan semakin berkembang, pembantu-pembantu saya turut menguruskan hal kreativiti.
“Sekarang saya fokus kepada pemasaran dan meningkatan pembangunan produk seperti membuka kedai, restoran, kedai gunting rambut dan makanan.
Dengan ini, jelas bahawa passion saya kini bukan sahaja dalam bidang fesyen tetapi ke arah bidang perniagaan. J Tambahan pula, tidak boleh menjadi ahli politik dan ahli perniagaan pada masa ysang sama,” ujar Jovian.

Lokasi Bercuti
Menyentuh mengenai percutian pasangan ‘sweet’ ini, Jovian mengakui bahawa dirinya dan isteri suka melancong disebabkan gemar mencuba pelbagai jenis makanan.
“Kami memang suka melancong disebabkan makanannya. Kami boleh mencuba makanan di restoran baru. Dua lokasi percutian yang kami suka adalah London dan Barli. Selain mencuba makanan baru, isteri suka Bali disebabkan pantainya yang indah,” ujarnya.
Dalam pada itu, dalam tempoh pandemik ini, pasangan bahagia ini juga turut pergi bercuti bersama anak. Namun tetap mengamalkan SOP yang ditetapkan serta mengamalkan langkah berjaga-jaga semasa bercuti dalam negara.
“Sekarang ini kita boleh bercuti dalam negara. Terokai tempat-tempat dalam negara yang kita tak tahu. Ambil peluang cuti-cuti Malaysia untuk menyokong bisnes pelancong di Malaysia. Siapa lagi jika bukan kita yang menyokong industri ini.
“Seperti kami, lepas PKP, percutian pertama kami adalah ke Langkawi dengan membawa Jeanelle. Memanglah risau terutama ketika di lapangan terbang. Cuma kami kena lebih berhati-hati. Contohnya akan menyembur sanitizer di kerusi untuk ‘double’ sanitizer dan tidak sentuh sebarangan. Begitu juga dengan penginapan, memilih hotel yang melakukan sanitizer,” jelasnya.

Mendidik Anak
Dalam pada itu, Jovian mengakui sebagai suami, ciri-ciri keibuan yang dimiliki oleh Nina amat penting untuk mendidik Jeanelle dengan lebih baik.
“Isteri saya sendiri membuka tadika sebelum kelahiran Jeanelle.
“Apabila saya melihat cara isteri mengendalikan tadika, saya dapatkan rasakan dia akan menjadi ibu yang baik.
Semua ini, membuatkan saya yakin bahawa datin akan menjadi seorang yang baik dan penyabar.”
Sempat ditanya mengenai keluarga besar, sambil ketawa, Jovian melahirkan keinginan untuk memiliki anak empat orang anak.
“InsyaAllah, jika boleh berhasrat ingin memiliki empat orang anak tapi apabila melihat karenah Jeanelle, mungkin dua atau tiga,” katanya sambil ketawa melihat keletah permata hatinya.
‘Date Night’ Merupakan puteri sulung Datuk Sri Ismail Sabri Yaakob, Datin Nina Sabrina Ismail Sabri, mementingkan kualiti masa bersama keluarga terutama bersama suami. Didikan ke dua ibu bapanya tentang kepentingan ‘family first’ sejak kecil lagi, Nina punya cara tersendiri untuk memastikan rumahtangganya kekal ‘sweet’ sepanjang masa.
“Selalunya kami akan ‘date night’ sekurangnya dua kali seminggu. Kami akan pastikan hari ahad adalah waktu tidak bekerja. Lagipun saya sudah didik sejak kecil oleh ayah agar memastikan ada masa untuk keluarga walaupun sibuk dengan urusan kerja.
“Begitu juga saya pesan kepada suami supaya letak ‘family first’. Jika ada bisnes trip pastikan tidak menganggu hari ahad. ‘Lunch Sunday’ adalah untuk kami berdua. Jika pergi bercuti kami akan bawa Jeanelle dan ada juga hanya kami berdua untuk ‘me time’ bersama,” ujarnya sambil tersenyum manis.
Kekal Cantik Memilik tubuh genit, sekali pandang seakan gadis remaja, memberikan kelebihan buat diri Nina. Namun begitu, bergelar seorang ibu menutut dirinya untuk sentiasa peka dengan penjagaan diri.
“Pada saya setiap wanita perlu menjaga penampilan diri walaupun hanya di rumah. Kena pastikan ada masa untuk diri sendiri. Tak perlu cantik tapi kelihatan ‘bersiap’. Kena ada daya usaha untuk kenakan sedikit solekan yang ringkas.
“Pada masa yang sama, semua ini bergantung kepada suami. Supaya menyediakan masa untuk isteri mendapat rehat yang cukup. Semua ini perlu untuk membuatkan diri sendiri rasa lebih gembira dan sihat,” ujarnya dengan ramah.


Ibu Anak 9 Ni, Walau Sibuk Urus Keluarga Masih Boleh Buat Duit Dari Rumah. Memang Superb & Boleh Contohi!

Berkongsi pengalaman bersama Puan Juriah Halimatun Ahmad, seorang surirumah dan juga merupakan ibu kepada sembilan orang anak, nyata bukan calang-calang wanita mampu lakukannya.

Maklumlah, mengurus seorang anak pun ada yang merasa kepayahannya. Ini  pula mengurus keluarga besar dengan anak-anak yang masih kecil, dan masih mampu dalam masa yang sama menjana pendapatan dari rumah dengan kemahiran menjahit.

Menyedari hal itu, ayuh kita cungkil rahsia bagaimana seorang wanita ini agar mampu menyuntik inspirasi buat surirumah diluar sana untuk memulakan langkah menjana pendapatan dari rumah.

Dulu makan gaji

Sebenarnya saya tak adalah lama sangat dalam bidang jahitan ini. Saya asalnya orang yang makan gaji, berenti bila anak-anak sudah masuk 5 orang.

Mula-mula ada sebelum itu hantar anak-anak ke taska dan juga pernah ada beberapa pembantu rumah. Tapi sebab penat juga pagi-pagi  nak hantar anak ke taska lepas itu berkejar pula ke ofis, dah tak larat dah.

Anak-anak yang sekolah si ayah pula yang menghantarnya. Lepas saya berhenti, beberapa tahun juga tidak mulakan menjahit, masa itu tak terfikir pun.

Tapi pada tahun 2013, baru saya  macam berminat semula dengan aktiviti menjahit. Sebab saya memang sudah ada kemahiran asas menjahit sejak zaman muda-muda dulu.

Apa-apa pun yang penting saya uruskan keluarga dulu. Selesaikan apa-apa yang sepatutnya, kemudian barulah menjahit. Pun begitu jujur saya kata cabaran menjahit ini kalau ada anak kecil, semakin laju kita nak gunting kain, lagi laju dia merengek nak bergayut.

2. Kalau surirumah yang betul-betul nak buat walau pun ada anak kecil,  boleh sahaja hantar anak pada pengasuh dan kerja menjahit masih boleh dibuat di rumah. Ini kalau yang betul-betul kerjanya menjahit. Atau kalau tak ada masa sangat untuk menjahit dan perniagaan agak berkembang, disarankan biarkan kita sahaja yang potong kain dan cari part timer untuk menjahitnya.

3. Tapi kalau yang buat sambil-sambil, hanya masa terluang saja, buatlah waktu anak-anak  tidur. Atau kalau ada anak-anak kecil, boleh buat ready made, sebab ready made ni bila-bila masa sahaja  boleh buat dan tidak stress seperti ambil tempahan.

Lubuk rezeki
Pendapatan surirumah yang menjahit sebenarnya bergantung pada harga tempahan baju, jenis baju yang dijahit dan juga berapa banyak tempahan.

Melalui pengalaman sebelum ini, bila lakukan sekadar separuh masa boleh dah lepas RM500 ke atas, buat duit belanja dapur.  Malah jika serius boleh juga sehingga RM2K ke atas.  Semua ini bergantung situasi dan keadaan, bahkan bukan perkara pelik kalau ada tukang jahit boleh dapat sehingga RM10K.


“Yuran Tahunan Sekolah Dia Boleh Buat Beli Tanah…” Peguam Ni Dedahkan Yuran Sekolah Anak Nora Danish!

Perkongsian video pelakon Nora Danish baru-baru ini bila terlihat sayu dan sebak menghantar anak sulungnya Putera Rayqal ke sekolah berasrama penuh Kolej Tuanku Ja’afar, turut terkesan dihati ramai ibu yang lumrahnya akan sedih bila terpaksa berjauhan dengan anak-anak setelah selama ini sentiasa ada di depan mata.

Namun, ada juga antara netizen yang tertanya-tanya sekolah mana yang mengambil kanak-kanak berusia 12 tahun untuk tinggal di sekolah berasrama.

Lantaran itu, seorang pengguna Facebook iaitu Mufarwa Farid yang juga merupakan peguam memaklumkan bahawa sekolah Tuanku Ja’afar itu adalah sekolah persendirian elit di Malaysia dan turut mendedahkan yuran sekolah berasrama tersebut untuk info warganet.

Hasil carian mengenai yuran tahunan Koleh Tuanku Ja’afar itu turut mengejutkan Tuan Mufarwa Farid  kerana menurutnya boleh membeli tanah dan kahwin baru dua kali.

Menerusi perkongsiannya lagi , yuran tahunan untuk Tahun 5 dan 6 adalah RM39,690 untuk setahun. Namun itu tidak termasuk yuran ‘after school care’ sebanyak RM12,000 setahun.

Lebih mengejutkan, yuran tahunan untuk sekolah menengah yang tinggal di asrama hampir RM150,000 setahun.

Perkongsiannya ini mendapat pelbagai reaksi daripada netizen yang rata-ratanya  turut sama  terkejut dengan bayaran yuran dikenakan namun tidak hairan juga masih ada ibu ayah yang berkemampuan, sanggup  menghantar anak ke sekolah berkenaan.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Virus Polio, Siapa Yang Perlu Risau? Dr Ni Jelaskan!

Baru-baru ini kita digemparkan dengan berita ‘kembalinya’ serangan virus polio setelah puluhan tahun negara kita diisytiharkan bebas virus tersebut.

Tersebarnya berita ini, ramai ibu bapa bimbang, gusar dan takut tentangnya.

Menjelaskan lagi hal ini, ayuh kita hadam perkongsian doktor ini.

Berkenaan isu penyakit Polio yang telah muncul kembali di Malaysia tu, ia boleh menyebabkan kelumpuhan otot, termasuk otot pernafasan. Ia boleh menyebabkan kecacatan kekal serta kematian.

.

Jika anak kalian dah berumur 5 bulan ke atas dan ambil imunisasi seperti dalam Jadual Imunisasi Kebangsaan(NIP), maka tak usah risau. Anak kalian dah terlindung, kerana telah menerima vaksin IPV iaitu pelalian terhadap penyakit polio.

Siapa yang perlu risau?

Anak-anak yang belum atau tidak menerima lagi IPV, serta individu yang mempunyai imuniti yang rendah (pesakit kanser, penghidap penyakit kronik, dsb)

Bagaimana nak kurangkan risiko jangkitan polio pada golongan ini?

Risiko dapat dikurangkan dengan memastikan semua individu yang tidak mempunyai apa-apa halangan kesihatan, untuk mengambil vaksin IPV. Lebih ramai ambil, lebih rendah risiko penularan polio.

Jika ada antara kalian yang tiada halangan, tetapi terlepas daripada mengambil pelalian terhadap polio ni, maka boleh ambil segera. Diingatkan, polio boleh menyebabkan kecacatan kekal dan kematian.

Doktor, tapi kan kes polio terkini tu di sebabkan “vaccine-derived-polio-virus”. Maknanya virus tu datang dari vaksin polio, kan?

Ya, benar. Namun, perlu difahami 3 perkara ini:

1. Perkara seperti ini hanya akan terjadi jika liputan vaksinasi adalah rendah (<95%). Mudah kata, jika ramai yang tak ambil vaksin polio.

2. Mereka yang ambil pelalian terhadap polio, terlindung daripada jangkitan. Mereka yang tak ada pelalian yang mudah diserang polio.

3. Virus dari vaksin yang menyebabkan jangkitan ini berasal dari vaksin OPV(oral polio vaccine). Malaysia dah tak guna OPV. Kita dah lama beralih ke IPV.

Pendek kata, jika seseorang individu ambil IPV, InsyaAllah individu terlindung dari polio, dan rendah risiko menyebarkan ia kepada orang lain.

Semoga kita semua dapat jalankan tugas masing-masing dalam membasmi semula penyakit polio ini dari Malaysia.


Covid 19 Melonjak Naik, Tular Contoh Surat Cutikan Anak. Tarik Perhatian Ibu Bapa.

Sejak beberapa hari yang lalu angka peningkatan kes telah meningkat dengan mendadak. Hari ini pada 5 Oktober sebanyak 432 kes telah mengakibatkan mula rasa gelisah dan melahirkan rasa kebimbangan. Situasi ini juga turut terkesan kepada ibu bapa yang risau akan keselamatan anak-anak ketika di sekolah.

Viral kini, di media sosial, apabila sepucuk surat contoh untuk merehatkan anak-anak buat sementara waktu dari menghadiri seisi persekolah. Kepada yang ingin berbuat demikian boleh merujuk surat untuk dijadikan panduan. Walaupun pihak kerajaan mengatakan kes masih terkawal, tidak salah untuk para ibu bapa bertindak berjaga-jaga daripada sebarang jangkitan. Bak kata perpatah, mencegah lebih baik mengubati.

Ni haa contoh surat rehatkan anak2 di rumah. Kes hari ni sahaja 432 kes baru.

Wpun KPM x umumkan pentupan sekolah tapi akak sebagai guru akak dah cutikan anak2 di rumah. Sbb akak tahu murid di sekolah rendah 85% memang langsung x patuh SOP .

Bayangkan murid sekolah rendah mana mungkin tak bergerak dalam masa 10minit, tambah lagi yg alatulis x lengkap pinjam pembaris, pemadam, pensel warna rakan, wpun setiap hari peringatan dibaca di corong pembesar suara

Semoga Allah memelihara keluarga dan keturunan kita, saudara mara, sahabat handai serta seluruh umat Islam dari waba dan bahaya.

Kredit to: Tengku Zuljack


Suami Isteri Kena Ikut 5 Amalan Rasulullah Agar Bahagia Dan Makin Mesra

Dalam rumah tangga, suami isteri harua memainkan peranan bersama-sama untuk membahagian pasangan. Berikut tip rumah tangga yang turut diamalkan Rasulullah agar hubungan suami isteri nyata lebih mesra dan sentiasa berkasih sayang.

Oleh itu untuk membina sebuah keluarga umpama membina sebuah rumah. Jika asasnya kuat, maka kukuhlah rumah tersebut. Jadi, asasnya adalah hubungan suami isteri yang bahagia. Ikuti amalan Rasululullah ini moga kita dapat membina sebuah hubungan hingga ke jannah.

1 Nabi Muhammad S.A.W Suka Memberi Hadiah

Ha, yang ini mesti kaum hawa paling gembira untuk tahu. Ya, sebagai seorang suami anda harus peka dan tahu mengambil hati isteri. Jangan asyik bagi alasan “I tak tahu jadi lelaki romantik”. Kalau tak tahu, BELAJAR.

Jangan asyik isteri je yang perlu jaga anda secara keseluruhan. Cukuplah dia telah mengandung dan melahirkan zuriat untuk anda, cukuplah dia dah menjaga makan dan minum anda selama mana anda telah berkahwin dengannya selama ini, cukuplah dia telah melayan anda meskipun sedang penat tanpa menghiraukan kebajikan diri sendiri kerana suami pun turut memainkan peranan penting dalam membina kebahagiaan dalam sesebuah rumah tangga. Barulah wujud keadilan 🙂

 Nabi s.a.w bersabda: “Hendaklah kamu saling memberi hadiah , nescaya kamu akan saling mencintai.”
(HR. Al-Bukhari )

Tak perlu yang mahal-mahal, ikut pada kemampuan. Belikan dia sekuntum bunga mahupun bungkuskan makanan kegemarannya sahaja pun sudah amat bererti buat si penerima. Yang hawa pun jangan lupa memberi okay?

2 Nabi Muhammad S.A.W Suka Memuji

Kita semua suka dipuji. Bagaimana marah pun seseorang itu tetapi kalau dipuji, pasti hatinya akan sejuk serta-merta.

Nabi gemar memuji isterinya dan baginda juga suka menggunakan bahasa-bahasa yang romantis apabila berkomunikasi dengan isterinya. Contohnya nama panggilan yang sering digunakan oleh nabi terhadap isterinya Aisyah r.a adalah “Aish” yang bermaksud ‘Hidup’ atau “Humairah” yang bermaksud ‘Yang berpipi kemerah-merahan’.

3 Nabi Muhammad S.A.W Akan Saling Membantu Pasangan

Bukankah sebelum berkahwin anda telah berjanji dengan pasangan bahawa anda sanggup bersusah dan bersenang dengannya? Jadi apabila salah seorang dari anda susah, pasangan yang satunya harus tampil membantu. Tidak kisah remeh mana sekalipun kesusahan itu, anda mesti bantu untuk ringankan beban pasangan.

Diriwayatkan juga daripada Aisyah r.a, katanya: Aku pernah melihat baginda Rasul s.a.w menaungi aku dari terik matahari dengan kain serban baginda sendiri, kerana pada ketika itu aku sedang asyik menonton orang-orang Habsyah sedang membuat pertunjukan di masjid, akhirnya aku merasa jemu melihat permainan tersebut.
(Riwayat Bukhari dan Muslim)

4 Nabi Muhammad S.A.W Peruntukan Masa Dengan Pasangan

Hanya berdua okay? Kalau dah beranak-pinak tu mintalah tolong sesiapa jagakan anak sebentar. Bawa pasangan pergi bersiar-siar, ambil angin, kongsi kegembiraan dan rasakan nikmat bahagia itu bersama. Jangan jadikan anak-anak sebagai alasan untuk tidak mempunyai waktu bersama pasangan.

Menurut riwayat lain pula, dikatakan bahawa Aisyah pernah memberitahu: “Tiba-tiba muncul beberapa orang berkulit hitam dan membuat pertunjukan di hadapan baginda Rasul s.a.w pada hari raya. Lalu baginda Rasul s.a.w mengajak aku pergi menonton pertunjukkan itu. Maka aku dibiarkan baginda Rasul menonton dari atas bahunya sehingga aku merasa puas”.

5 Nabi Muhammad S.A.W Amalkan Sentuhan

Sudah sah sebagai suami isteri, jadi tiada apa yang bisa menghalang anda dari ‘melebih-lebih’ dengan pasangan. Rajin-rajinkanlah mengucup atau memeluk atau bersentuhan dengan cara apa pun bersama pasangan.

 Dari Hafsah, puteri Umar r.a: “Sesungguhnya Rasulullah s.a.w biasa mencium isterinya sekalipun sedang berpuasa…”
(Hadith Riwayat: Ahmad)

Nabi s.a.w bersabda, “Sesungguhnya seorang suami melihat isterinya (dengan kasih sayang) dan isterinya pun melihatnya (dengan kasih sayang pula), maka Allah s.w.t melihat kedua-duanya dengan pandangan kasih sayang. Dan apabila suami memegang telapak tangan isterinya, maka dosa-dosa mereka keluar dari celah jari-jari tangan mereka”.
(Riwayat Rafi’I dari Abu Sa’id)

 Diriwayatkan juga, daripada Aisyah, dia berkata… “Sesungguhnya Rasulullah s.a.w mengeluarkan kepalanya ke tempatku saat baginda di masjid, lalu aku menyisirkannya dan selama beriktikaf baginda tidak masuk rumah, kecuali kerana suatu keperluan”.
(Riwayat Bukhari dan Muslim)

 Diriwayatkan daripada Aisyah r.a, katanya: “Pada satu hari ketika aku sedang datang bulan, lalu aku minum dari gelas baginda Rasul s.a.w. Apabila baginda Rasul s.a.w melihat perbuatanku tersebut, maka baginda pun meminum air yang ada di gelas itu betul-betul di tempat mulutku meminum dari gelas tersebut. Bahkan ketika aku datang bulan dan dalam keadaan berkeringat, aku pernah memberikan gelas pada baginda Rasul s.a.w kemudian baginda minum darinya betul-betul dari tempat aku minum pada gelas tersebut”.
(Riwayat Muslim)


Bila Berselisih Pendapat & Nak Hadap Situasi Tu Dengan Tenang, Skill Ni Kena Hadam Baik-baik. Ustazah Kongsikan, Jadikan Panduan!

Hubungan suami isteri itu banyak cabarannya dan dalam usaha untuk kekal bahagia hingga ke hujung nyawa, tentunya ada beberapa  proses yang perlu dipelajari. Dan salah satunya adalah dalam hal belajar berdepan dengan situasi perbincangan yang tenang dan sihat jika ada berselisih pendapat.

Ungkapan sedangkan lidah lagi tergigit inikan pula hubungan suami isteri, seakan begitu sering kita dengar. Namun persoalannya bagaimana cara terbaik untuk kita berdepan dengan masalah itu agar dapat diatasi. Sekali gus menjadikan hubungan semakin bertambah baik dan bukannya terus bermasam muka hingga menyebabkan masalah menjadi lebih serius.

Untuk itu, cara hendak berbincang dengan pasangan perlu dipelajari. Dan ini disenaraikan oleh Ustazah Ainun Mardhiah, bolehlah dijadikan panduan bersama.

BELAJAR BERBINCANG : TIPS RUMAHTANGGA AMAN

Bismillah.
Antara skill yang perlu ada dalam diri suami isteri adalah belajar berbincang dan belajar menerima pendapat orang lain.

Kenapa ‘BELAJAR’?

Sebab belajar itu adalah proses, ianya memakan masa. Berbincang bermakna kita perlu sediakan diri dan hati untuk rendahkan ego, sedia dikritik dan sedia berlapang dada jika pendapat kita ditolak.

Tips berbincang :

1. Elakkan mindset “macamanapun aku nak menang! ”

2. Mula dengan Bismillah.

3. Dengar pendapat kedua-dua pihak dengan baik. Pandang matanya. Fokus.

4. Bila dikritik : Pujuk diri dengan sebut “Astaghfirullah..Astaghfirullah..Alhamdulillah, Alhamdulillah..” InsyaAllah ada hikmah di sebalik kritikan dan teguran tu walaupun pedih.

5. Jika perbincangan makin tegang. Duduk, jangan lari. Jangan lempar pinggan. Salah satu pihak perlu mengalah. Bukan bertikam lidah nak tegakkan siapa yang betul. Mengalah tidak bererti kalah.

6. Say Thank You. InsyaAllah, mana yang saya silap saya akan betulkan. Saya akan usaha insyaAllah untuk rumahtangga kita, kerana ALLAH.

7. Zikir “Hasbunallah wa ni’mal wakil..Ya Allah, kuatkan aku untuk menjadi isteri/suami yang Engkau redha Ya Allah. Aku hanya seorang hamba yang ingin membawa keluarga ke arah kebaikan. Maafkan semua kesilapanku.” Percayalah, bila kita serahkan urusan hidup ini kepada Allah, kita akan lebih tenang.

8. Berubah kerana Allah, kesannya akan menjadi lebih besar. Ulang-ulang bercakap kepada diri, “Ya Allah, aku ingin menjadi hambaMu yang baik InsyaAllah.”

9. Rumahtangga adalah proses didikan. Didik diri untuk sabar, didik diri untuk kawal marah, didik diri untuk terima insan-insan dengan seadanya.

10. Pasangan kita tak sempurna, kita pun tak sempurna kan? Semua orang ada kelemahan diri masing-masing. Belajarlah untuk memaafkan. Sakit untuk memaafkan, namun tak mustahil dengan bantuan dan pimpinan dari Allah InsyaAllah.

Rumahtangga adalah sekolah didikan akhlak. Belajar dan terus belajar, tiada kalimah putus asa InsyaAllah


Jangan Berlebih-Lebihan Marah Anak,  4 Tip Elak Marah Terlampau, Ibu Sila Take Note!

Kepenatan bekerja seharian ditambah dengan urusan rumah tangga, suami dan anak-anak adakalanya buat ibu hilang sabar. Hilang kawalan diri bila anak-anak mula buat perangai.

Marah, tengking dan kemudian menangis dengan perbuatan sendiri. Itulah kesalan rasa, hati seorang ibu. Gagal mengawal kemarahan, itulah yang tidak mampu dilakukan oleh ibu-ibu.

NAK SANGAT BERHENTI MARAH-MARAH NI… ANAK BUKANNYA SEMAKIN BAIK. SEMAKIN TERUK PERANGAI MEREKA ADALAH. DAH TAK SANGGUP STRES MEMANJANG DAH. NAK JADI PENYABAR DAN TENANG, BOLEH KAN? MACAMMANA?

Keluhan ini biasa Ibu terima di dalam inbox Ibu. Ramai yang mahu sabar tapi tak yakin boleh buat. Itu sebab Ibu nak beri sesuatu di sini.

Biasa dalam keadaan kita letih, penat. Benda yang kecil akan jadi besar. Yang selalu jadi tempias adalah anak-anak. Apatah lagi anak-anak yang masih kecil.

Mereka tak tahu dan tak faham apa yang kita lalui sepanjang hari. But sometimes, entah mengapa, walaupun hanya segelas air yang anak tertumpah dengan tidak sengaja, kita terus marah tanpa fikirkan kesan dan akibatnya. Padahal terrr-
tumpah je pun, tak sengaja!

Kita marah tu pulak, bukan marah sebab air tumpah je, siap dengan kata maki, mengungkit-ngungkit, kata anak bodoh, menyusahkan orang je, degil etc. Allah, nak tulis sini pun tak mampu. Sedih dan kesian pada anak itu.

Dan kita bawa tenaga marah itu sepanjang hari. Agak-agak apa anak rasa dalam hati?

Aku menyusahkan orang
Aku bodoh
Aku degil
Dan….Aku tak penting untuk mama!

Dalam hati dia dah mula bina system beliefnya sendiri. Walaupun dia masih kecil. Sebab anak kecil, bahagian otak unconscious mindnya lebih besar dari otak conscious mind. Apa yang dia hadapi sepanjang masa itu, apa yang dia nampak, dengar, dia akan serap dan simpan.

Dan no wonder lah, bila saat umur dia semakin besar, 5,6, 7 tahun, nak masuk sekolah, secara tiba-tiba, dia pandai marah orang. Pandai lawan kata. Pandai cakap kasar. Pandai pukul kita balik.

Pastu kita marah dia lagi, kata pulak dia degil, bengis, jahat. Lagi bertambah system belief tentang dirinya yang dia adalah seorang anak yang degil, bengis dan jahat.

Masuk remaja, jadi remaja liar. Masuk dewasa, jadi dewasa kejam. Masuk usia emas, jadi orang tua yang bengis. Begitulah pengalaman usianya dari tahun ke tahun. Kita yang bina system beliefnya itu dari kecil.

Akhirnya nak menyesal? Dah terlambat!

Kita tak pernah tanya pada diri sendiri. Apa yang aku buat sehingga anak bertindak begini teruk? Yang kita selalu fikir, mana dia belajar ni? Ini dah tentu sikap dia semulajadi.

Allah..sayang, anak-anak dilahirkan secara fitrah. Tiada cacat cela. Suci. Ibarat kain putih. Dosa pun takda. Kita yang mencorakkan kain putih itu. Lupa ya?

Sebab apa kita lupa? Sebab kita ego. Tak perlu nak belajar cara parenting ni semua, kita dah pandai sendiri bila anak dah ada. Kita ikut je cara didikan mak ayah kita masa kita kecil dulu.

Sedangkan deep inside your heart, you know, you are more hurt sebab semua pengalaman kenangan didikan masa itu tapi you tak tahu, tak sedar ia memakan diri kita bertahun-tahun lamanya. Dan itu yang menjadikan you sekarang. Mudah
marah, mudah naik tangan, mudah memaki mencela tanpa usul periksa. Dan mangsanya sekarang adalah anak kecil itu yang tak tahu apa-apa.

Sekarang sayang ada dua pilihan. Nak teruskan dengan cara didikan lama yangg diwarisi bertahun-tahun tapi kesannya sangat perit ATAU nak berubah demi anak tersayang, taknak dia lalui benda yang sama?

Nak anak membesar dengan suasana yang gembira, berkeyakinan tinggi, berpotensi menjadi diri sendiri dan seterusnya berjaya dunia akhirat dengan hati yang bersih?

Pilihan di tangan anda. Untuk berjaya dan nak dapatkan yang terbaik dalam apa-apa kita buat, kita perlu ada ASK.

Attitude – Skill – Knowledge ie Sikap – Kemahiran – Ilmu yang betul.

4 TIP MUTIARA

Jadi di sini Ibu nak kongsi sedikit 4 TIPS MUTIARA untuk masalah mudah marah ni:

1 – I Make a Difference in This World
Pertama dan yang penting sekali, adalah diri sayang. Sayang kene betul-betul sedar, rasa dan menerima bahawa kita sangat penting untuk dunia ini dan anak-anak. Sayang boleh bawa perbezaan kepada dunia ini. Selalu sematkan dalam hati
“I make a difference in this world”. “Saya sangat berharga”. “Dan saya nak menjadi ibu yang terbaik pada anak-anak saya”. Ini perkara pertama sayang kena buat dulu.

2 – Maafkan Ibu Bapa Kita
Segala apa yang sayang lalui semasa kecil bersama ibu bapa sayang. Sayang maafkan mereka dengan sepenuh hati. Lepaskan segala emosi yang terpendam itu. Lepaskan..supaya tiada sisa lagi. Sisa-sisa ini lah yang mencetus emosi marah itu,
marah tak semena, salah pada tempat dan masa.

Selepas itu, sayang maafkan diri sayang juga. Yang dah berlalu berlaku tu, lepaskan. Tiada gunanya lagi kan? Yang kita perlu fikirkan apa yang perlu aku buat untuk ubah keadaan menjadi lebih baik.

Jadi bila segala kemaafan ini kita luahkan dengan seikhlas hati, baru lah hati perasaan kita menjadi tenang dan dapat terima perkara yang baru. Menerima seadaanya apa yang berlaku. Dan mampu melakukan yang terbaik.

3- Upgrade Ilmu dan Faham Perkembangan Anak-anak
Bila fikiran hati dah selesai, seterusnya bersedia untuk upgrade ilmu ini sangat penting. Segala yang kita lakukan biarlah berasaskan ilmu yang betul. Bagaimana nak kawal marah? Mudah je. Pemahaman tentang perkembangan anak sangat
penting. Contoh: Anak 2 tahun suka baling barang. Kita marah macam mana sekalipun, sama je. Kenapa?

Tahukah sayang, anak 2 tahun ada satu fasa iaitu fasa individualizing. Fasa ini mereka hanya nampak diri mereka sahaja. Sebab mereka baru nak faham dunia. Jika kita faham fasa ini, mudah je untuk kita kawal mereka dengan cara tertentu mengikut kondisi anak itu.

Tapi tak ramai yang tahu kan? Inilah ilmu perkembangan anak-anak yang penting untuk kita belajar.

4 – Tahu dan Terima Perangai Buruk Anak dari Diri Sendiri.
Kesedaran ini sangat penting sebab hanya dengan kesedaran ini, kita akan lebih tekad berusaha untuk menjadi lebih baik. Kita akan cari ilmu untuk faham anak-anak. Tanpa banyak alasan, persoalan. Sebab yakin hanya dengan ilmu dan
kefahaman sahaja akan menyelesaikan semuanya.

Mulakan dengan diri sendiri. Semuanya akan berubah seiringan. InsyaAllah.

Kredit: Ibu Rose – Mesejnya Kasih


Bahaya Berdengkur Mungkin Perlu Dibedah. Dr Ni Jelaskan Elak Jadi Serius!

Masalah dengkuran yang  kuat  mungkin ramai beranggapan ianya sesuatu yang bukan serius.

Namun melalui penjelasan doktor ini, siapa sangka merawatnya hingga perlu dibedah. Oleh yang demikian, elak jadi serius jom semak langkah awal yang perlu diambil.

8 PETUA ATASI BERDENGKUR YANG MESTI ANDA TAHU

Adakah suami, isteri atau anak anda mengalami dengkuran yang teruk?

Saya beri 8 langkah sihat yang mudah untuk atasi masalah berdengkur.

1. Berat badan dan senaman

Berlebihan berat badan akan meningkatkan risiko lemak yang boleh menolak pada tekak dan memburukkan lagi masalah berdengkur. Memulakan program penurunan berat badan dan senaman dapat mengurangkan dengkuran dalam banyak individu.

2. Tukar posisi

Tidur di sebelah sisi boleh menghalang lidah daripada jatuh ke belakang dan menyekat tekak semasa tidur. Bantal boleh digunakan untuk mengelakkan anda berguling kembali ke belakang semasa tidur. Boleh cuba di rumah.

3. Hadkan Alkohol

Minum alkohol akan melegakan otot-otot pada saluran pernafasan lebih daripada biasa. Ini menyebabkan saluran pernafasan ‘collapse’ dengan lebih lagi dan memburukkan masalah berdengkur. Hadkan penggunaan alkohol (untuk penurunan berat badan)

4. Berhenti merokok

Merokok menyebabkan kesesakan nafas dan hidung yang membawa kepada masalah berdengkur yang lebih teruk . Berhenti merokok boleh membantu untuk mengurangkan berdengkur dan meningkatkan kesihatan anda secara keseluruhan.

5. Ubat-ubatan

Ubat-ubatan tertentu boleh memberi kesan kepada masalah berdengkur. Bercakap dengan doktor anda sebelum membuat apa-apa perubahan pada ubat anda kerana mereka akan memberikan ubat yang sesuai dengan anda.

6. Mengatasi masalah hidung

Jika anda mengalami masalah hidung seperti resdung, polip dan sebagainya. Dapatkan rawatan yang sewajarnya. Nasihat dan pemeriksaan doktor adalah lebih baik.

7. Kenalpasti alahan

Masalah hidung yang disebabkan oleh alahan adalah punca biasa yang dialami oleh mereka berdengkur. Ujian untuk alahan boleh membantu anda untuk mengenal pasti dan mengurangkan alergen yang berpotensi dalam persekitaran tidur anda (seperti tempat tidur, debu, bulu haiwan peliharaan, dan sebagainya) dan seterusnya mengurangkan dengkuran.

8. Pembedahan dan CPAP machine

Jika tiada kaedah standard yang disebutkan di atas berjaya mengurangkan dengkuran anda, maka rujuklah ke klinik telinga, hidung dan tekak mengenai masalah anda. Kemungkinan pembedahan atau penggunaan CPAP(Continuous Positive Airway Pressure) machine boleh dianggap sebagai jalan terakhir.


“Kekuatan Sebuah Rumah Tangga Itu Sebenarnya Anak-Anak & Sifat Murni Seorang Isteri.” Pesanan Bonda Rozita Buat Anak & Menantu.

Sering kali kita mendengar kisah mentua dan menantu tak sehaluan. Lebih-lebih lagi mentua dengan menantu perempuan. Seolah-olah ada jurang yang memisahkan mereka.

Namun berbeza dengan wanita ini. Beliau cukup bertuah kerana memiliki ibu dan mentua yang cukup prihatin dan selalu berkongsi pelbagai petua rumah tangga. Itulah dia Datin Seri Shahida Mohd Rashid yang juga isteri kesayangan Dato’ Seri Aliff Syukri.

Menerusi catatannya baru-baru ini, Bonda Rozita ada berkongsi tip untuk menantu dan juga anak perempuan kesayangannya itu.

2 wanita ini meskipun muda tetapi sangat matang dan mendengar nasihat saya.. selalu saya pesan pada mereka bedua..( gambar lama ni)
.
“bila kita jadi isteri orang..Pertama sekali ilmu kena banyak.. sabar.. jaga anak elok-elok.. jaga suami elok2.. walaupun ditahap mana pun pangkat suami kita.. ingat.. tangan tu kena turun ke dapur masak untuk suami dan urus suami supaya dia rasa kita sangat menjaga dirinya.. apa pun kedudukan kita.. kita kena support suami supaya suami itu merasa kita ni sahabatnya yang paling baik.. yang paling rapat..”
.
Utk mencari cinta suami sebenarnya jaga lah anak2nya kerana sifat lelaki ialah terlalu kasih pada anak2nya.. dan kekuatan sebuah rumah tangga itu sebenarnya anak2 dn sifat murni seorang isteri.. saya pesan lagi kepada ke 2 anak perempuan ini..
.
“Secantik mana rupa kamu.. sebenarnya jangan sekali2 kamu jatuhkan maruah kamu dengan mengejar populariti mendahului kebijaksanaan.. kerana wajah yang cantik tak memberikan makna sekiranya kamu tak bijaksana.. kita ada kelemahan.. suami kita pun ada kelemahan..”
.
Bagaimana ingin mencari titik permulaan untuk mencari titik permulaan ialah balik kepada ugama.. pelajari ugama.. didik keluarga kita kepada ugama.. hormatilah ibu mertua kamu kerana kamu patut bersyukur dapat suami yang baik.. dan ibu mertua kamu telah mendidik anak lelaki dengan baik.. dan akhirnya kamu berbahagia dengan lelaki yang bernama suami kamu serta ketua kepada keluarga yang sedang kamu bina..

Dalam pada itu, Bonda rozita turut menasihati anak-anaknya supaya terus tabah dan kuat semangat. Ujar Bonda Rozita lagi, jangan sekali ragu kepada Allah.. serahkan semua urusan kepada Allah.. selagi  ada Allah, maka selesailah semua urusan kita.

Mak nak ceramah kejap lagi dengan aman ..Mak risau Kri dengan Yati ..jangan sedih dan down lagi ..Semangat tu penting dan terus2 jangan jemu cari taufik hidayah Allah ..Allah sayang kita Dia nak bagi kita teguran dalam ujian

mudahan kita lebih faham islam dan siraturahmi ..bertaubat dan betulkan salah silap agar sama2 ke shurga jumpa kat sana ( seronok makan kat dapur semalam kat umah kri )

3 insan kekasih dan kawan saya gaduh ..kawan ketawa..mematangkan kami semua ..Sayang Mak saya juga yang dah tua hampir 70 tahun..Saya nak puaskan hidup Mak saya ..Saya  tak nak mak tua dan saya nak mak hapayp dan tetap cantik nenek kamu ber2

Yati Kri permata mak dari zaman susah yang hidupkan jiwa Mak untuk kuat berkerja dari muda supaya kalian tak daif macam Mak..Tahniah anak arwah Azman jadi anak yang hebat duniawi dan ukhrawi

Tazkirah pendek Mak pagi ni

Hati siapa yang yakin pada Allah.. Allah akan pegang hatinya dan bila Allah mengenggam hati hambanya itu.. hati itu tak  akan lagi kecewa.. Allah pasti akan bagi YAHDI QOLBAH.. jika kita percaya pada Allah kita akan redho dengan apa yang Allah dah tentukan.. kita cuma percaya sahaja..

Apa pun yang Allah tentukan.. kita ikutkan sahaja.. apa pun kehendak Allah kita terima dengan hati terbuka.. ingatlah di setiap pemberian Allah akan ada kebaikan.. walaupun apa yang Allah beri itu kita tak suka.. belajar lah terima kehendak Allah..


Kenang Jasa, Guru Ini Dapat Hadiah Istimewa, Warganet Sebak.

Pengorbanan guru mendidik kita tanpa jemu tidak akan pernah terbalas, justeru mereka perlu dihargai sebaik mungkin.

Tanpa usaha dan pengorbanan guru tidak mungkin pelajar mencapai kejayaan yang cemerlang.

Bagi pelajar itu sendiri sudah tentu ia memberi impak kepada dirinya. Pasti jaga guru akan dikenang bila-bila.

Begitulah yang berlaku kepada seorang pelajar yang sebak melihat gurunya hidup susah hingga terpaksa tinggal dalam sebuah kereta.

Seorang guru ganti menerima hadiah hari jadi istimewa daripada anak muridnya, cek benilai AS$27,000 (kira-kira RM111,200).

Jose Villarruel, 77, tinggal di dalam kereta sejak Mei tahun lalu, berkhidmat sebagai guru ganti sejak puluhan tahun lalu.Dia menamatkan khidmatnya selepas sekolah melaksanakan pengajian secara dalam talian (online) awal tahun lalu.

Anak muridnya, Steven Nava, 21, memutuskan untuk mengadakan sambutan dan kejutan untuk Villarruel yang dikenali sebagai Mr V, lapor fox29.com.Dia terserempak dengan Villarruel minggu lalu dan masih mengenalinya.

“Saya selalu nampak dia dan itu membuatkan saya terfikir untuk mengetahui keadaannya sekarang.

“Saya sangat terkesan dengan wabak ini dan bagaimana ia menyebabkan seorang guru tidak mempunyai pekerjaan.

“Sangat menyedihkan apabila melihat guru anda sendiri yang melaluinya sehingga hanya membuat anda ingin membantu lebih banyak lagi,” katanya.

Nava pada mulanya memberi Villarruel AS$300 (kira-kira RM1,235) dan kemudian memutuskan untuk mencari dana melalui GoFundMe bagi membantu Villarruel dapat menjalani hidupnya semula.

Dia berkongsi di semua platform media sosial, dan menjadi tular di TikTok dengan lebih daripada 1.7 juta tontonan.

“Kuasa media sosial sangat luas dan ada ketikanya kita perlu menggunakannya untuk kebaikan, bukan sebaliknya,” katanya

Sumber: Harian metro


Rumah Atas Nama Suami, Apa Hak Isteri Andai Suami Meninggal Dunia? Pakar Ni Jelaskan.

Memikirkan tentang masa depan, macam-macam kebarangkalian boleh terjadi. Begitu juga halnya tentang rezeki, ajal dan maut.

Sungguh, biasanya kita sering merancang yang indah-indah dengan pasangan. Namun terlupa untuk menyentuh andai terjadi pasangan dijemput Ilahi terlebih dahulu. Bagaimana kehidupan pasangan yang ditinggalkan, anak-anak adakah semakin susah hidup mereka?

Oleh itu, apa kata kita cuba fahami dalam bab rumah yang dibeli atas nama suami,  dan diandaikan dia pergi dahulu, apa terjadi pada yang masih hidup.

Ikuti perkongsian ini agar jelas semuanya.

RUMAH ATAS NAMA SUAMI, APABILA SUAMI MENINGGAL DUNIA, RUMAH AKAN JADI MILIK SIAPA?

Kebiasaanya, apabila suami meninggal dunia, rumah yang di atas nama suami perlu akan mengikut faraid.

Jika suami sudah tiada mak ayah, dan tiada anak lelaki .Maka warisnya ialah isteri serta adik beradik si suami

Jika rumah berharga RM300,000
(Harga mesti mengikut harga pasaran)

Bagaimana perbahagian dibuat?
1/4 milik isteri, Selebihnya adalah milik adik beradik si suami

Jika proses dibawa ke Pejabat Pesaka Kecil

Semua waris akan berbincang, bagaimana ingin agihkan

DUA SITUASI MUNGKIN BERLAKU

PERTAMA
Jika mereka setuju untuk melepaskan hak, semua 100% milik si isteri. Alhamdulilah proses akan menjadi mudah.

KEDUA
Jika waris lain menuntut hak Si isteri hendaklah berikannya dalam bentuk wang.
Jika bahagian adik beradik RM100,000
Si isteri hendaklah membayar sejumlah itu.

Tapi kalau tiada duit?Apa perlu buat?

Situasi yang berlaku ialah rumah itu akan dijual. Duit akan diagih ikut faraid

Rumah yang dibina sekian lama, terpaksa dijual kerana tiada wang. Kasihan isteri

Bagaimana elakkan perkara ini berlaku?

Penyelesaiannya ada 3. Yang paling terbaik ialah cara 1

1. Buat hibah bersyarat
Hibahkan siap siap semua bahagian rumah kepada anak atau isteri. Dengan ini rumah itu sudah terkeluar dari harta pusaka.

Rumah boleh dihibahkan walaupun belum habis bayaran/atas cagaran
( Denan syarat ada MRTA/MRTT)

Kelebihan hibah ini ialah “ownership” rumah masih di atas pemberi
Oleh itu, tiada risiko rumah dijual atau rumah disita jika anak penerima hibah bercadang untuk jual atau tiba tiba jatuh bankrap.

Cara ini lebih selamat dan kos efektif jika dibandingkan kos stamp duty penukaran nama di Pejabat Tanah

Hanya satu syarikat sahaja yang membuat cara ini. Ia sudah terbukti dengan 300+ kes telah diselesaikan. Syarikat ini sahaja yang melalui Mahkamah Syariah dan mendapatkan pengesahan perintah hibah

Kos juga tidaklah begitu mahal
RM1600 sahaja untuk menghibahkan 1-3 geran rumah atau tanah. Sangat murah dan syarikat ada track record yang baik.

2. Buat hibah mutlak
Tukarkan nama atas geran kepada nama anak/isteri di Pejabat Tanah.

Di sini hanya boleh dibuat jika rumah sudah habis dibayar.

Namun kelemahan hibah mutlak ialah ia tidak boleh berpatah balik dan pemberi telah hilang “ownership” rumah tersebut.

Jika si anak tiba tiba ingin menjual, beliau ada hak untuk menjualnya.

Jika si anak jatuh bankrap, rumah itu akan disita.

Cara hibah mutlak ini ialah mengisi borang Borang 14A di Pejabat Tanah.

Kami selalu berikan panggilan HIBA untuk hibah mutlak ini. Kerana si pemberi sudah tiada permilikan apa apa

3. Ambil takaful yang jumlah pampasan meninggal sama dengan harga rumah

Apabila anda meninggal dunia, duit pampasan itulah digunakan untuk membayar hak hak waris lain
Seperti di atas, hak adik beradik lain ialah RM100,000. Jadi gunakan wang tersebut untuk bayar adik beradik yang lain
Itu pun dengan syarat mereka bersetuju.

Cara ini yang paling kurang efektif dan tinggi kosnya.

Cuba buat kiraan

Polisi bernilai RM300,000
20 tahun kemudian tetap RM300,000

Manakala rumah
Tahun demi tahun akan naik
Rumah RM300,000 sekarang
20 tahun kemudian sudah menjadi RM500,000-RM700,000

Sudah melebihi pampasan meninggal polisi. Tidak lagi relevan untuk menyelesaikan pertikaian harta pusaka

———————————————————–
Di sini penting memahami instrumen ini dalam merancang harta pusaka

REAL CASES

Satu keluarga di Kedah
Keluarga hanya ada anak perempuan sahaja. Si suami tiba tiba meninggal

Adik beradik belah si suami mula berebut ingin hak mereka di rumah tersebut

Kesudahannya, isteri yang baru kehilangan suami terpaksa menjual rumahnya kerana tiada wang untuk diberikan serta suami tidak merancang harta pusaka

Sedih kan? Inilah realiti

Orang kita, cerita tentang pengiraan faraid mengalahkan ustaz. Tapi apabila dapat duit, terus hilang entah ke mana.

Mereka lupa, hak itu datang dengan tanggungjawab berat menjaga si balu dan anak anaknya.

Hukum faraid sudah adil dan cantik, tapi si penunggang agama mempalitkan dengan kotor dan kudis

Jika risau keadaan berlaku sebegini
Merancanglah harta anda.

Tutup ruang untuk berlaku perkelahian dan orang tersayang anda dizalimi suatu hari nanti.

Zahirkan kasih sayang anda dengan rancang harta pusaka sekarang


Ketumbar Herba Beraroma, Sihat Juga Dijadikan Air Rendaman Untuk Keluarga!

Menyediakan ayam goreng berempah umpamanya tak sempurna kalau tidak menggunakan biji ketumbar sebagai penyedap rasa dan sekali gus  menjadikan masakan lebih beraroma.

Pun begitu, selain biji ketumbar biasa digunakan dalam masakan ia juga bagus untuk diminum air rendamannya untuk dapatkan khasiatnya.

Ini sebagaimana yang diamalkan oleh Lelawati ini. Jom semak.

bANFAAT MINUM AIR RENDAMAN BIJI KETUMBAR

Pagi ni kekla nak citer sikit pasal biji ketumbar. Selalu kita buat masak je kan biji ketumbar. Rupanya biji ketumbar ni banyak manfaatnya seperti

~Mencegah dan mengubati diabetes.
~Osteoporosis.
~Menyembuhkan gangguan pencernaan.
~Mengatasi masalah penglihatan.
~Mencegah radang sendi.
~Membantu mencegah sakit perut.
~Menyembuhkan masalah kulit.
~Mencegah dan menyembuhkan anemia.
~Mengubati cacar.

Banyak rupanya manfaat biji ketumbar ni. Ternyata hanya dengan menggunakan bahan-bahan semulajadi je kita dapat mengubati dan mencegah pelbagai jenis penyakit jika kita rajin membaca dan mengkaji.

Kat sini kekla bagitau cara-cara nak minum air rendaman biji ketumbar ni okey.

Mula-mula korang ambil biji ketumbar tu anggaran dalam 3gram dan air pulak dalam 150ml.

Caranya korang rendamkan biji ketumbar tu semalaman kat luar je bukan dalam peti ais tau!Dan keesokkan paginya bolehlah diminum.

Minum sebelum sarapan ye. Buat tiap-tiap hari nanti korang akan rasa hasil yang luar biasa.
Selamat mencuba dan silakan share jika rasa bermanfaat.


Rupanya Bila Buat Benda Ni, Boleh Buat Gaduh Suami Isteri. Hindarkan Sebelum Terlambat!

Dalam kita menjaga hubungan suami isteri kekal bahagia hingga akhir hayat, ada beberapa perkara perlu diberi keutamaan.

Jangan sekali-kali jadikan kebiasaan beberapa hal ini yang akhirnya boleh menjadi penyebab pergaduhan suami isteri. Nak tahu apakah perkara tersebut, ianya dikongsikan oleh Puan Kamalia Kamal. Semoga ianya menjadi panduan bersama.

5 sebab tersembunyi kenapa suami isteri mudah sangat bergaduh

Mana ada orang bangun tidur terus ajak gaduh. Mana ada hal gaduh ni datang secara tiba-tiba, mesti ada sebab dan tanda-tanda sebelum sesuatu pergaduhan itu berlaku antara pasangan yang hidup berdua.

Ini 5 sebab tersembunyi ramai pasangan tak perasan boleh buat gaduh dalam sesuatu perhubungan

#1 – Teknologi Hack
Nampak macam pekara kecil, tapi bila pasangan lebih banyak beri masa pada handphone ,ia buatkan pasangan rasa seperti dia tak wujud.

Masa makan tengok fon,
masa berak tengok fon,
masa jalan-jalan tengok fon,
masa ziarah orang tengok fon,
masa nak tidur tengok fon.

Seperti pasangan sebelah tak wujud di buatnya.

#2 – High Jealousy
Datang dari rasa insecurity. Kurangnya rasa di hargai buatkan pasangan rasa insecurity dan kemudian bercambah membiak dengan nama cemburu.

Awak suka dia eh?
Kenapa dia call malam-malam?
Awak ni asyik outstation dengan dia je?
Cantik sangat ke baju dia tu?
Buruk sangat ke

#3 – Money Managment
Sifat berkira dan tak telus dalam perhubungan memang punca utama pergaduhan.

Nak jalan ni siapa nak bayar minyak kereta? (walaupun balik umah mak sendiri)
Tak yah makan luarlah, kita jimat (walaupun 2 tahun tak makan luar)
Ish mahalnya baju ni! (walaupun dah setahun tak beli baju)

#4 – Sex Life
Bila ‘bersama’ hanya satu pihak yang merasa puas, satu pihak lagi blur terkapai-kapai.

Suami tak minta, isteri rasa suami tak sayang. Isteri tak minta, suami rasa tak mencabar. Suami lepas dulu, isteri rasa bosan. Isteri tido masa bersama, suami pun rasa bosan.

#5 – SIGNIFICANT CONVERSATION

Pekahwinan melibatkan 2 orang yang punya minat yang berlainan. Mula-mula dengar cerita si dia memang ok, lama -lama rasa nak muntah, bosan dan menyampah sebab tak faham.

Nak cerita, kisah gaduh tak puas hati ni bukan terbina dalam masa satu hari tapi berhari-hari. Bila pasangan senyap, tak bermakna dia ok, tak bermakna dia suka, yang pasti dia sedang memendam rasa.

Jaga-jaga dengan hal pendam ni, sikit-sikit pendam lama-lama jadi bukit pendam (apalah aku punya falsapah ni).

Point dia adalah, hal bergaduh ni takkan terjadi dalam masa sehari, takkan. Kalian sedang bina bait-bait pergaduhan ini tanpa kalian sedar sebenarnya.

Kan bagus kalau kedua pasangan tahu yang perkahwinan ni adalah satu universiti yang you takkan graduate sampai bila-bila. Wajib sentiasa belajar upgrade diri dan usaha untuk capai bahagia bersama.

Tak ada perkahwinan yang mudah cuma mereka yang bertahan dalam perkahwinan ni bukannya sebab mereka ni tak pernah berkelahi dan tak pernah bertelagah, mereka cuma dua insan yang tak pernah mengalah.


“Tiada hadiah Mahal Dari Ni, Simple Tapi Nilainya Sangat Tinggi.” Ucapan Penuh Emosi Dari Isteri Buat Achey Sebak & Terharu!

Bersempena hari jadi Achey Bocey semalam, isterinya telah membuat surprise. Walaupun simple namun cukup  touching sehinggakan masing-masing tidaK dapat menahan perasaan dan menangis.

Tidak dapat membuat sebarang rancangan untuk tahun ini, namun  kehadiran si kecil bernama Tiara adalah hadiah yang paling bernilai untuk suami kesayangannya itu.

“Tak dapat bagi  hadiah yang lebih mahal dari ini. Hanya ini yang ternilai yang saya ada sekarang ini, “ujar Anne  yang menangis kerana  tidak dapat menahan perasaan sebak termasuklah Achey sendiri.

Pasangan ini sudah  8 tahun bersama sebagai suami isteri. Ternyata Allah mengurniakan rezeki kebahagiaan buat pasangan ini dengan kehadiran anak angkat bernama Nur Tiara Zinnirah Nasir.

Dalam pada itu, ramai pengikut di laman instagram Achey turut sama mengirimkan ucapan hari jadi. Rata-rata terharu dan sebak melihat video tersebut.

Menitik air mata

Doakan yang indah-indah


Nak Muka Flawless dan Bertenaga, Cuba Amalkan Teh Serai Awet Muda Perkongsian Bidan  Ini. Wow, Terlajak Mudah Ni!

Selain menjadi bahan penyedap dalam masakan, serai antara herba yang sangat efektif untuk membaiki kesihatan dalaman seorang wanita. Bagi anda yang mementingkan kecantikan dan kesihatan dalaman, apa kata cuba praktik petua menggunakan serai ini.

Perkongsian petua oleh Mastura Rashid melalui laman facebook ini boleh dijadikan panduan untuk anda. Patutlah wajahnya bersih tanpa cela, rupanya dia mengamalkan petua mudah ini.

Tapi, dalam mana-mana herba pun, bila ada baik, mesti ada buruknya juga jika terlebih dos, terutama sekali jika anda sedang mengandung, menyusu atau orang tua. jadi, berpada-pada tatkala mengamalkan sesuatu petua.

Jom kita ikuti perkongsian beliau seperti di bawah ini. Semoga bermanfaat untuk semua. Selamat mencuba !

Okay, resipi teh serai ni asalnya adalah dari perkongsian seorang bidan kelantan. Kalau tengok umur dia waktu tu, ingatkan baru lewat 30an atau awal 40an gitu.
Rupanya dah 50an ok. Pengsan fiona tengok wajahnya yang bersih dan muda tak padan umur.  Kemerahan, bersih, bertenaga. Jangan fikir dia bela saka atau hantu raya pulak ok. Memang dia amalkan teh serai sejak muda lagi.

BAHAN-BAHAN

3 batang serai
1 sudu besar daun teh hijau
2 ketul besar gula batu (pecahkan)

Resipi asal hanya gula batu dan serai saja. Tapi fiona tambah daun teh hijau supaya teh ni supaya fungsi awet mudanya berdouble triple dengan teh hijau yang antioksida. Bukan saja darah lancar, siap pakej cairkan kolestrol ,sihatkan jantung dan otak sekali.

Boleh guna teh hijau uncang brand OSK, AHMAD TEA ATAU BOH. Boleh ganti dengan teh rooibois atau black tea biasa. Boleh guna madu, stevia atau gula perang kalau tak nak gula batu. Tapi sebaiknya jangan guna gula biasa sebab tak berkhasiat. Boleh tambah halia jika nak extra hot. Tambah lemon untuk extra vitamin c booster.

Ketuk serai sampai pecah supaya kesemua khasiat serai masuk dalam air rebusan.

Isi air dalam cerek terus (cerek jenis boleh masak atas induction cooker), atau dalam periuk pun boleh.

Isi serai dan teh hijau.

Masukkan gula batu terus ke dalam air. Mulakan merebus sampai mendidih.

Dah didih, tutup api, dan biarkan seketika selama 10 minit. Biarkan dulu bahan-bahan berada dalam cerek. Nampak tak air dah bertukar warna perang? Kalau air bertukar hitam, cuba check, takut ada cicak tokek termasuk sekali tanpa sedar.

Tuang secawan. Harumnyaaa aroma teh serai ni. Jadilah kau esok berwajah baby baby dengan teh awet muda yang satu ni. Simple kan? Tak buat jugak, tak tahulah.

Kos RM1 untuk 5 batang serai, dan RM10-RM15 untuk daun teh hijau asli sebungkus. Gula batu sepeket RM2.20. Kos tak sampai RM20, tapi boleh buat berkali-kali.

Jemput minum. Lepas minum ni berpeluh-peluh badan. Ini antara teh terbaik untuk diminum sebelum mulakan senaman atau buat kerja rumah.

Teh ni selamat diminum kanak-kanak ok. Tak perlu rebus 7 hari 7 malam. Cukup 10 minit untuk legakan cirit birit anak, demam dan sakit perut.

Oh jangan hairan lepas minum asyik nak kentut, sendawa dan kencing saja ok. Nilah “magic”nya teh serai awet muda ni. Amalkan gaya hidup sihat dengan bahan semulajadi dari dapur ok.

APA KEBAIKAN TEH SERAI?
1. Kalau selalu senggut sampai guling-guling dan bergulung macam tenggiling tu, bolehlah minum teh serai secawan bila senggugut menyerang takde belas kesian.

2. Untuk orang yang sakit-sakit urat, krem urat lepas bersukan, atau bersumo, boleh minum teh serai secawan ok. Serai bersifat antispasmodic, iaitu boleh melegakan otot yang kekejangan.

3. Melancarkan darah, buatkan badan berpeluh non stop macam berlari naik tangga 20 kali.

4. Detox semulajadi. Detox perut dan juga detox kulit. Jadi senang membuang, senang berpeluh dan anda pun sihat happily ever after.

5. Boleh melegakan sakit sendi dan arthritis.

6. Rumah yang selalu dimasuki ular, bolehlah tanam serai sekeliling pagar. Pantang 7 keturunan ular dekat dengan rumah yang ada pokok serai. Kalau dimasuki ular juga, belalah angsa sebagai bonus. Ular paling anti dengan bunyi angsa. Tapi angsa arwah abah dulu, kena telan juga dengan ular sawa. Bising sangat kot, jalan mudah, telan saja.

7. Melegakan selsema dan meningkat sistem imun badan, dan mengelakkan kerosakan sel badan. Jadi badan dan muka maintain awet muda.

APA SIDE EFFECT TEH SERAI?
1. Ibu mengandung tak boleh minum dikhuatiri berlaku birth defect disebabkan bahan aktif nama Citral dan Myrcene yang ada dalam serai.

2. Fungsi melancarkan darah haid juga menyebabkan risiko keguguran tinggi.

3. Orang berkulit sensitif tak boleh minum teh serai kerana serai ni boleh trigger ruam dan alergik.

SIAPA BOLEH MINUM?
Semua dari kanak-kanak hingga orang tua. Termasuk ibu menyusu. Tapi ibu menyusu tak perlu letak daun teh hijau ok. Teh hijau ada kafein. Elakkan.

Jika anda mengandung, berkulit sensitif, nak makan boleh, tapi dalam masakan saja ok. Elakkan minum teh, apatah lagi sapu minyak serai yang panas di kulit.

Boleh tengok cara buat di dalam gambar. Fiona dah ubahsuai resipi ni untuk tambah fungsi antioksida dan sejukkan badan.

BERAPA KALI MINUM SEHARI?
Serai bersifat diuretik. Boleh singkirkan garam dan air berlebihan dari badan. Efek kencing, berpeluh tu sangat biasa. Boleh minum 2-3 kali sehari. Tapi sebaiknya jangan tambah gula putih ok. Hilang khasiat dia tau.

Tambah halia untuk efek panas dan extra diuretic function. Orang yang ada darah tinggi, bengkak badan, kencing manis, elok minum teh serai ni. Kalau ada kencing manis, tolong jangan tambah gula batu, gula biasa, gula perang, madu, atau pemanis. Stevia saja ok.


“Secekak Ja! Dia Macam Tak Tau Nak Beza Leher Atau Pinggang” Che Ta Buka Rahsia Saiz Pinggang

Meskipun sudah memasuki umur separuh abad, tetapi gaya pembawakan dan karakter bersahaja selebriti jelita, Rozita Che Wan sama sekali tidak mempamerkan dirinya di usia itu.

Rozita yang lebih mesra diganggil Che Ta itu baru-baru ini ada berkongsikan saiz pinggangnya yang langsing itu dalam satu perkongsian di Instagram. Apa yang menarik perhatian adalah susuk tubuh badan Che Ta sangat langsing bak anak dara. Dan lebih mengejutkan, Che Ta berkongsi saiz pinggangya yang dikatakan hanya secekak.

“Pinggang kami saiz 22 inci hampa, secekak ja.

“Dia macam tak tau nak beza leher atau pinggang, hahahah!,” kongsinya.

Menurut ibu kepada tiga cahaya mata ini lagi, dia memaklumkan dirinya tidak mengamalkan diet bagi mendapatkan saiz tersebut sebaliknya hanya mengawal dalam pemakanan.

“Kalau ada yang tanya kami diet ka, takdak.

“Kami makan ja semua tapi berpada hampa,” ujar Che Ta.

Meninjau di ruangan komen, rata-rata warganet memberikan pelbagai reaksi terhadap perkongsian Che Ta itu. Malah ada yang seloroh menyatakan pinggang Che Ta ibarat kerengga.

Sumber : Instagram


Persefahaman Bermula Di Meja Makan. Isteri Suap Anak, Suami Pegang Bayi. Perkongsian Doktor Ini Sunggup Sweet!

Bila persefahaman bermula di meja makan, alangkah bahagianya keluarga itu! Kala isteri kalut uruskan anak-anak,  suami pula tak kekok pegang bayi. Sungguh sweet!

Perkongsian dilaman facebook Doktor Taufik Razif ini sungguh inspirasi membentuk keluarga bahagia.

______________________________________________

Bahagia! Di depan saya sekarang ada seorang suami sedang memangku bayinya.

Sambil isterinya menyuap 3 orang anaknya yang lain, suaminya khusyuk melahap sarapan dengan bayi yang comel di sebelah tangannya.

Si ibunya pula boleh fokus suap satu persatu anaknya tanpa terganggu oleh rengekan bayinya.

Sekarang saya dah nampak. Kesefahaman dan kasih sayang tu sebenarnya boleh bermula hanya daripada meja makan!

Si suami faham keserabutan dan kepenatan isteri. Si isteri faham keterbatasan fokus seorang suami.

Isteri yang serabut akan jadi ‘dysfunctional & emotional’. Tu kenapa suaminya tolong jaga si bayi. Baru la mood isteri di meja makan akan terjaga dan ceria.

Isterinya pula faham bahawa fokus lelaki ni adalah ‘limited resource’ bagi si lelaki. Kalau dia nak suap 3 orang anak anak ni nanti selera makannya akan terganggu sebab lelaki ni kalau nak makan kena fokus pada diri dia sorang je.

Lelaki susat sikit nak multitasking!

Bila lelaki tak kenyang mula la jadi pelik, perenggus dan jadi serba tak kena. Tu la kenapa kalau saya pegang anak saya yang meragam sampai saya tak boleh makan, saya minta je isteri saya suapkan.

Kalau isteri saya tengah serabut susukan anak sambil makan. Saya suap je isteri saya. Tak payah nak malu malu..

Kerana saya percaya kesefahaman dan kasih sayang rumahtangga itu bermula daripada kerjasama di meja makan!

Taufiq Razif,
Percaya yang takkan jatuh ego seorang lelaki yang menyuap isterinya sendiri

p/s : Tolong ajarkan ilmu ni pada pasangan masing masing ye.

p/s : Ajak la juga pasangan belajar ilmu keibubapaan bersama saya dengan klik link ni ?
t.me/NotaTaufiqRazif


Jadi Mahu Jadi Isteri Kebanggaan Suami, Ikut 5 Saranan Dato’ Dr. Fadzilah Kamsah Ini, Rugi Kalau Tak Buat!

Apabila sudah berkahwin, setiap orang akan target nak bahagia dengan pasangan hingga ke Jannah. Tetapi macam mana nak mula dan apa ‘tali’ yang boleh simpulkan hubungan untuk membentuk jadi keluarga bahagia?

Lumrah dalam kehidupan berumah tangga, bak kata pepatah sedangkan lidah lagikan tergigit, inikan pula suami isteri. Pergeseran dalam rumah tangga perkara biasa. Namun, jangan biarkan berlarutan kena ia boleh meninggalkan impak negatif.

Bagi setiap isteri, jika mampu buat suami bahagia dan bangga dengan anda, itulah bonus terbesar buat anda. Soalnya bagaimana?

Menurut Dato’ Dr. Fadzilah Kamsah, semua wanita harus belajar untuk menjadi kebanggaan suami masing-masing. Inilah rahsia kunci bahagia dalam rumah tangga. Ini yang disarankan oleh beliau.

1. Taat Pada Allah

Taat pada Allah sebagai asas untuk taat kepada suami. Jika perintah Allah dituntut dengan sebaiknya pasti semua isteri akan tahu tanggungjawabnya pada suami. Walau suami tak pernah puji dalam hatinya dia bangga bila mana memiliki seorang isteri yang patuh pada agama!

2. Perbaiki Pakej Diri

Pakej diri seorang wanita tentunya cantik luar dan dalam. Jadi perbaikilah diri anda secara dalaman dan luaran. Kalau hati bersih dan tak ada buruk sangka atau niat yang tidak baik ditambah pula dengan luaran yang cantik, suami pasti sangat bangga.

3. Ikhlas Taat

Taat kepada suami dengan seikhlas hati adalah satu ibadah. Mana-mana suami pasti bangga jika miliki seorang isteri yang taat dan patuh dengan apa yang dimintanya. Tapi pastinya ketaatan anda dilakukan dengan seikhlas hati. Ikhlas hati kita boleh dilihat dengan jelas. Suami apatah lagi.

4. Berhias Diri

Jadi isteri kenalah pandai berhias diri, cantik dan wangi untuk suami. Kalau suami hendak balik daripada kerja, bersiaplah secantik mungkin untuk suami. Semburlah apa yang patut untuk lebih wangi. Suami bangga punya isteri begini. Usaha anda bukan sia-sia!

5. Sayang Mertua Dengan Ikhlas

Hormat dan sayangilah keluarga mertua anda dengan ikhlas hati. Jadi diri sendiri dan sayangilah mereka seperti keluarga anda sendiri. Walaupun suami tidak pernah beritahu tetapi dalam hatinya dia cukup bangga apabila isterinya jadikan ibu dan ayahnya sebagai keutamaan.Ini penting!


Ibu Ni Pesan Jangan Terlebih Beri Anak Makan Pisang. Bimbang Akan Jadi Macam Haziq, Nyaris Dibedah!

Bercerita tentang pengalaman menjadi seorang ibu dalam menjaga anak-anak memang bermacam-macam kisahnya. Ada saat membahagiakan, berdepan dengan waktu cemas, rasa gembira, suka, duka dan pelbagai emosi lainnya.

Apa yang pasti, semua yang dilalui sepanjang membesarkan anak-anak ini secara tidak langsung telah mematangkan diri kita untuk menjadi seorang ibu yang terbaik untuk anak-anak kita.

Ini sebagaimana mana yang ingin dikongsikan oleh Puan Niena Samsir tentang apa yang pernah dilaluinya pada April tahun lalu. Ibu muda ini juga turun memberikan beberapa pesanan kepada ibu-ibu di luar sana yang mempunyai anak kecil agar jangan beri anak makan pisang terlalu banyak dan kalau anak tak kencing lebih 4 jam, disarankan terus ke hospital.

Nak tahu kenapa ibu ini berpesan demikian, ayuh baca artikel penuh ini semoga bermanfaat untuk semua.

Scroll album, terjumpa gambar Haziq masa warded di Hospital Sultanah Aminah di Johor Bharu.

Waktu tu, kami sebenarnya nak pergi bercuti ke JB. Dalam perjalanan ke sana, Haziq moody. Makan tak nak, minum pun kena paksa. Tapi kami anggap mungkin sebab dia demam.

Sampai hotel nak check in, Haziq menangis non stop. Serba tak kena. Masuk tandas, tengok diaper kering. (Aik, takkan tak kencing langsung. Pelik ni.)

Haziq mula nangis sekuat hati, tak ada kompromi dah. Dia cakap sakit kat perut. Tekan perut da keras, pundi da keras. Tak sempat check in, kami pi klinik. Hari Ahad, klinik banyak tutup. Syukur jumpa satu klinik yang buka.

Doctor check, doctor minta terus ke Hospital, bahagian kecemasan. Kami blur. Doctor explain, Haziq tak kencing dah lebih 4 jam. Sangat bahaya untuk kanak-kanak. Boleh akibatkan pundi kencing pecah! (Masa ni, Allah je tahu apa perasaan kami).

Hujan lebat, kami redah cari hospital berhampiran. Terus berlari bawak Haziq ke bahagian kecemasan. Bila doctor panggil dan check Haziq, doctor terus refer ke bahagian red zone! (Ummi da nak nangis masa ni .

Datang doctor pakar, minta Haziq buat xray. Saluran air kencing da penuh dan terlalu sendat. Usus Haziq dah membengkak, kalau lambat keluarkan air kencing, boleh effect buah pinggang Haziq! Allahuakbar, ummi rasa nak pengsan. Kaki dah tak kuat, seram sejuk badan, dukung Haziq. Ayah Haziq kat luar menunggu.

Doctor ambil darah Haziq, Haziq pun meraung kesakitan. Ummi mampu peluk dan pujuk Haziq je. Paling gerun, bila doctor nak masukkan tiub untuk keluarkan air kencing Haziq. Risiko? Ya, ada risiko nya. Tapi, tu je cara yang ada.

Dua kali Doctor cuba, tak juga boleh. Haziq da pucat kesakitan menangis. Merayu kat ummi, nak balik. Ummi mampu peluk je Haziq, ummi tak kuat nak pandang mata Haziq waktu ni. Apa yang silap, kenapa Haziq tak boleh kencing macam biasa.

Doctor kata, kena buat operation jugak! OT room doctor dah booked. Tunggu doctor pakar datang. Ya allah, ummi rasa nak pitam. Takkan sampai kena operate!!!

Haziq kena naik ke ward sementara, tunggu Doctor pakar datang. Ada sesi interview. Nurse tanya bila last Haziq buang air besar, apa menu Haziq makan dan minum, berapa kali kekerapan yang biasanya Haziq buang air besar dan kecik.

Habis tu, Doctor pakar datang. Tengok result darah dan xray Haziq. Doctor minta izin cuba masukkan sekali lagi tiub untuk keluarkan air kencing Haziq. Ummi dengan berat hati, terpaksa akur. Ayah Haziq pun ada sekali, sama-sama risau tengok anak yang dalam kesakitan.

Tiub yang ada besar, doctor explain apa risikonya. Kalau silap cara, boleh akibatkan luka dan maybe boleh akibatkan kemandulan pada Haziq. Ya allah, berita apa lagi ni. Kami tak ada pilihan. Kami serahkan pada doctor pakar buat keputusan. Selebihnya, kami mampu berdoa saja pada Allah untuk Haziq.

Alhamdulillah, doctor berjaya keluarkan air kencing Haziq. Kemudian, doctor masukkan ubat untuk pelembut najis. Haziq tak membuang baru 1 hari, tapi kami tak sangka hasilnya sampai buat dia sakit macam tu. Selalunya dia akan membuang setiap hari sekali sekurang-kurangnya.

Bila borak dengan doctor, doctor syak Haziq jadi macam tu sebab ‘pisang’. Yea, pisang! Doctor explain gambar xray usus dan pundi Haziq. Usus penuh dan padat langsung tak ada ruang. Najis terlalu banyak, kalau tak keluarkan, usus boleh pecah.

Dan, paling buat kami terkejut, doctor kata pisang adalah salah satu punca kanak-kanak sembelit teruk. Bukan Haziq sorang, tapi dah banyak kes jadi macam tu sebab makan pisang.

Haziq suka pisang. Kebetulan memang seminggu tu dia kerap makan pisang. Menu yang lain semua sama je. Air masak dia minum jugak, tapi tak cukup doctor kata. Kalau makan pisang, kena lebihkan ambil air kosong daripada biasa.

Pisang akan buat najis jadi banyak, dan usus akan jadi sendat, padat. Maafkan ummi sayang. Ummi ingatkan pisang ni melawaskan, tapi sebaliknya.

Sejak dari kes tu, kami kawal Haziq. Kalau makan pisang, cukup sebiji je. Lepastu, memang kami akan bagi dia air kosong banyak-banyak.

Ni lah kisah yang kami takkan lupakan. Hanya kerana pisang, Haziq nyaris kena operate. Sejak Haziq hadir dalam hidup kami, slowly banyak perkara yang kami tak pernah tahu, jadi tahu. Benda yang kami tak pernah kisah, sekarang jadi keutamaan kami.

Betul kata orang, bila kau dah ada anak, hidup kau akan berubah 360°!! Tu la kisah Haziq, Ummi ter throw back malam ni. Hehe, ada ke ni yang baca?

Ingat ya, siapa ada anak kecik. Jangan bagi anak makan pisang banyak sangat. Kalau anak tak kencing lebih 4 jam, terus ke Hospital tau. Jangan pergi Klinik.

Banyak lagi kisah Haziq ni. Nanti ada masa kita sembang lagi. Sampaikan pada kawan-kawan yang ada anak kecik tau. Pantau diaper anak selalu.


“Matangnya Maream, Banyak Yang Dilalui. Tahniah Supermom.” Gambar Farah Lee Di Majlis Graduasi Raih Pujian. Inspirasi!

Umum mengetahui Farah Lee sebelum ini melanjutkan pelajaran dalam bidang Sarjana Pendidikan Kanak Kanak di University of Leeds, United Kingdom.

Mengharungi segala dugaan dan cabaran untuk mengejar impiannya, akhirnya segala penat lelahnya berbaloi.

Ibu kepada cahaya mata perempuan, Maream Esabel sebelum ini pernah membawa anaknya bersama ketika melanjutkan pengajian. Walaupun sudah berpisah dengan bekas suaminya, Ally Iskandar, namun hubungan mereka tetap berjalan dengan baik dan masing-masing mempunyai kehidupan sendiri.

Farah sering berkongsi perkembangan terbarunya di media sosial termasuklah kisah anaknya serta bisnes yang diusahakan. Malah, dia juga rajin berkongsi tip kekeluargaan mahupun isu semasa.

Terbaru, Farah berkongsi beberapa keping gambar dan video ketika dia membawa Maream ke Majlis Graduasinya. Mengucapkan rasa syukurnya ke hadrat Allah, kejayaan ini adalah kejayaannya bersama anak tersayang.

Meluahkan rasa menerusi kapsyennya itu, akui Farah Lee apa yang dikecapi tersebut adalah hasil kesabaran dan sokongan daripada anak tunggaknya itu.

Walaupun ketika mereka menjejakkan kaki di Leeds Maream masih terlalu kecil, Maream sangat memahami dan banyak membantu Ommanya, .

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Nekad Bersedekah Walau Duit Berbaki RM6.90, Wanita Ini Kongsi Coretan Bikin Netizen Sebak.

Setiap pasangan yang berkahwin pastinya mahu ikatan perkahwinan yang dibina sentiasa bahagia dan berkekalan hingga ke syurga.

Namun dalam setiap perkahwinan pastinya adanya cabaran yang ditempuhi. Susah senang tetap ditempuhi demi keluarga.

Sebagaimana perkongsian wanita ini yang pernah melalui detik sukar dalam rumahtangganya bersama suami dan anak-anak.

Juga kuasa doa dan sedekah itu adalah anugerah memberi kekuatan untuk terus berjuang demi keluarga.

Malah, para netizen yang mengikuti kisahnya turut meluahkan rasa sebak mengikuti coretannya itu.

Seterusnya ikuti perkongsiannya.

Ini kisah tahun 2020. Saya tak akan lupakan momen itu.
Petang tu, Syahindah datang dan ingatkan saya untuk ke sekian kali, “Mama, nanti abah dapat gaji kita beli kasut roda tau!”
Yes! Masa tu memang dah niat nak tunaikan hajatnya yang satu ini.
“Beres. Esok gaji abah masuk. Nanti mama order kat Shopee!”
Tak sabar nak shopping kat Shopee!

Esoknya, pagi-pagi lagi saya dah semak akaun bank suami. Kebiasaannya begitulah. Saya yang akan menguruskan segala urusan belanjawan rumah. Menyelesaikan komitmen bulanan.

Mengasingkan perbelanjaan untuk keperluan rumah, anak-anak dan sebagainya.
Tapi, pagi itu hati saya berdebar-debar. Saya lihat nilai baki dalam akaun langsung tak ada perubahan. Sama saja nilainya macam semalam.

Gaji Suami tak masuk

Saya tanya suami, “Abang, gaji selalu masuk pukul berapa? Pagi kan?”
Namun, sehingga ke petang nilainya masih sama. Saya mula cuak. “Abang, gaji kena tahan lagi ke?”
Saya pandang dia. Dia pandang saya. Tak ada siapa mampu menjawab.

Akhirnya, persoalan terjawab. Sejarah lama berulang kembali. Gaji suami ditahan lagi. Kali pertama berlaku lebih kurang enam bulan sebelumnya, pada tahun yang sama. Kedua-dua tanpa notis!

Hidup seadanya

Maka begitulah, keputusan drastik terpaksa diambil. Lupakan tentang kasut roda, lupakan tentang segala hajat yang lain. Bulan itu, kami teruskan hidup dengan apa yang ada. Jika sebelumnya gaji ditahan selama tiga bulan berturut-turut, kali ini entah sampai bila …

Satu malam tu, sementara tunggu Maghrib, saya basuh pinggan. Masa nak bilas, saya buka paip. Guess what! Tak ada setitik pun air yang menitis! Terus saya teringat sesuatu

Laju saya pergi cari bil air yang saya terima beberapa hari lepas. Bil amaran supaya kami selesaikan tunggakan dalam tempoh 14 hari. Congak-congak … memang dah lebih tempoh yang diberikan. Maka, memang sah air dah kena potong!

Beberapa bulan sebelumnya memang bil air kami melambung tinggi. Jumlahnya beratus-ratus setiap bulan yang kebiasaannya tak pernah pun cecah seratus. Puncanya masalah paip bocor yang kami tak sedar sehingga berbulan-bulan. Syukur masa tu kami dah sedar dan panggil orang datang baiki.

Memang dah rancang gaji bulan itu nak guna untuk setelkan semua bayaran tertunggak, tapi siapa sangka … tak sempat. Ternyata Allah dah ada perancangan lain yang lebih baik untuk kami.

Ketika saya beritahu suami air dah kena potong, berkali-kali dia minta kepastian. Ya, saya faham. Di saat-saat begitu, itu bukanlah khabar yang diharapkan. Apabila saya mengesahkannya, ketika itulah saya melihat kelopak matanya mula bergenang. Sayunya hati saat melihat air matanya menitis tanpa henti. Saya tahu dia rasa bersalah dan tertekan.

Sungguh, gaji ditahan lagi untuk kali kedua adalah sesuatu yang tak dijangka pun, tapi entah kekuatan apa yang Allah berikan ketika itu sehinggakan saya rasa tenang-tenang sahaja. Saya tak ada fikir yang bukan-bukan sepertimana ketika pengalaman yang pertama.

Doa mohon petunjuk

Selesai solat Maghrib, segala yang berlegar-legar dalam fikiran saya sejak tadi laju meluncur keluar melalui doa ini, yang saya ingat sampai sekarang.

“Ya Allah, aku selalu berniat untuk jadi kaya supaya aku dapat bersedekah sebanyak-banyaknya. Aku selalu cemburu kepada mereka yang ada banyak duit dan boleh bersedekah sebanyak mana yang mereka mahu.

Jika ini cara yang engkau pilihkan untuk aku bersedekah dalam jumlah yang banyak, maka aku halalkan segala hak kami yang ada di situ. Aku sedekahkan semuanya kerana-Mu. Semoga Engkau gantikan kami dengan yang lebih baik. Sesungguhnya Engkau Yang Maha Kaya.”

Ketika itu, air mata turun mencurah-curah tak dapat saya tahan. Bukan sedih sebab duit dah tak ada, tapi ketika itulah Allah hadirkan satu perasaan yang sukarnya saya nak gambarkan.
Rasa tenang.
Rasa puas.
Rasa lega.

Terasa bagaikan terangkat satu beban yang maha berat di bahu. Tak ada walau sekelumit pun rasa marah pada sesiapa. Tak ada langsung rasa risau dengan nasib kami yang entah bagaimana selepas tu.

Dan sesuatu yang pasti, itulah momen yang saya rasa paling kaya sepanjang hidup!
Dan ternyata bantuan Allah itu sangat pantas melalui insan sekeliling. Masalah tunggakan bil air berjaya dilunaskan pada malam itu juga. Keesokannya, kami sekeluarga kembali berpeluang mendapat nikmat air.

Bulan itu kami melalui hari-hari yang tawar, namun tenang. Hidup perlu diteruskan. Beberapa komitmen bulanan menunggu untuk dilangsaikan. Hidup berbekalkan saki-baki wang ehsan adik-beradik yang semakin susut.

Kami berjimat sehabis mungkin. Yang mana perlu dahulukan, didahulukan. Yang belum mendesak, letak ke tepi dahulu.

Niat sedekah walaupun tengah susah

Suatu petang, saya skrol FB. Tiba-tiba melintas satu berita tentang kematian mengejut suami seseorang. Melihat nama si isteri yang di-‘tagged’, saya sebak! Saya kenal dia! Kami bukan kenal rapat pun. Hanya sesekali berurusan berkaitan buku atau berbalas komen di status saya.

Tapi entah kenapa, saya amat terkesan dengan berita itu. Fikiran saya asyik teringat-ingat nombor akaun yang disertakan pada status tu. Saya dah tak boleh nak tumpu benda lain. Bagaikan ada satu perasaan yang mendesak-desak untuk saya berikan juga sumbangan.
Tapi, macamana? Saya tak ada duit! Hakikat yang buatkan saya terus resah. Dan ofkos, sedih.

Ligat saya fikir jika ada duit saya yang tersesat di mana-mana. Dan ketika itulah terlintas wajah Faizah Ahmad. Saya mesej dia.

“Cik Pae, saya nak kongsi berita sedih. Ada seorang customer saya, hari ni saya dapat tahu suaminya meninggal. Dia ada anak lima yang masih kecil. Saya teringin nak bagi sumbangan, tapi sekarang ni saya tak ada duit. Boleh tak cik Pae gunakan duit komisen dropship saya tu untuk bagi pada dia.”

“Sekejap ya, saya cek. Setakat ni komisen kak long RM120. Kak long nak saya bagi untuk dia berapa banyak?”

“Semua!”

Semua? Ya, semua. Gerak hati saya mahukan begitu.
Hakikatnya masa tu, hanya itulah sumber duit yang saya masih ada untuk menampung apa yang tidak cukup.

Dalam keadaan begitu, jumlah itu sangat besar nilainya. Tapi itulah keputusan yang tak sedikit pun saya kesal malah saya berasa lega selega-leganya.

Keputusan yang berlandaskan kepada gerak hati dan keyakinan bahawa Allah bukan saja-saja membiarkan berita sahabat saya itu melintas di wall FB saya.

Keputusan yang sekaligus meletakkan diri pada kedudukan ‘tidak punya apa-apa’. Keputusan yang juga bermakna duit yang ada dalam akaun akan kekal RM6.90 sahaja.
Fikiran saya ketika itu hanya mahu berniaga dengan Allah. Hanya itu.

Rezeki datang mencurah

Dan sesungguhnya, janji Allah itu benar. Allah tak tunggu lama untuk tunjukkan keajaiban-Nya.

Keesokan pagi, saya menerima panggilan daripada seseorang, minta nombor akaun. Sebak saya sebaik melihat nilai dalam akaun yang tiba-tiba bertambah RM 2 ribu. Ya Allah, cepatnya Allah ganti!

Petang pula, kami didatangi tetamu yang datang mengejut. Bergegas saya naik ke atas, pakai tudung dan apabila saya turun, dia beritahu ada bawakan makanan sikit.

Saya ke dapur dan terkedu. Saya fikir sekadar makanan untuk minum petang yang boleh saya hidangkan, rupa-rupanya penuh bekalan barang dapur untuk kami sekeluarga. Ayam, ikan, telur, minyak, beras, sos dan segala bahan basah untuk memasak.
Ya Allah, baiknya Allah! Dicukupkan keperluan kami melalui mereka. Sebak!

Saya minta diri buatkan air. Ketika itu, saya kembali gelisah. Hanya ada air. Nak jamu apa? Keropok keping yang mak mertua bawakan beberapa hari lepas baru sahaja habis anak-anak goreng pagi tadi.

Saya buka kabinet, dengan harapan biskut kering gula yang suami beli hari tu masih ada. Dah habis juga! Allahu ….

Ketika itulah terdengar bunyi hon di luar rumah. Poslaju hantarkan satu kotak besar. Ya, memang saya tahu abang ipar ada cakap nak kirimkan serunding. Tapi tidaklah saya jangkakan sebesar itu kotaknya.

Di dalamnya ada tepung, biskut, kopi, teh, susu, ikan bilis dan segala jenis barang kering yang penuh satu kotak. Juga beberapa jenis keropok kering yang boleh digoreng. Dapatlah kami menjamu tetamu.

Ya Allah macam tak percaya!
Hari itu, subhanallah, lengkap stok makanan di dapur kami, barang basah dan barang kering yang sangat cukup untuk keperluan seminggu dua. Juga duit untuk membayar segala komitmen yang lain.

Cepatnya Allah ganti! Semuanya kami tak cari pun, tapi Allah yang hantar. Indahnya cara Allah cukupkan keperluan kami melalui mereka ini.

Betapa cantiknya Allah susun sehinggakan tak sempat pun nak susah hati dengan baki duit yang hanya tinggal RM6.90 semalam.

Selesai mengiringi mereka pulang, saya ternampak ada surat dalam peti pos. Saya ambil dan baca. Hilang senyuman yang baru mekar tadi sebaik melihat surat lawyer yang minta menjelaskan bayaran tunggakan kereta. Allah … .

Ketika itu, saya tidak terfikir yang lain kecuali untuk cuba memohon lanjutan tempoh moratorium yang ditawarkan ketika itu.

Dua hari kemudian,
“Kak long, saya masukkan 5 ribu. Bayar duit tunggakan kereta dan selebihnya buat belanja anak-anak ya.”
Subhanallah!

Diam tak diam, tiga bulan kami hidup tanpa pendapatan, menjalani hari-hari esok yang tak pasti, namun ajaibnya dalam tempoh itu sedikit pun kami tidak berasa kekurangan.
Betapa satu nikmat yang paling besar bagi saya adalah dikelilingi oleh sangat ramai orang yang baik-baik, yang tak pernah lokek menawarkan bantuan.

Buat sahabat yang pernah bertanyakan saya, “Kenapa tak beritahu sedang susah?”
Saya tahu dia rasa bersalah. Maka, inilah jawapannya.

Kerana Allah terlebih dahulu mencukupkan keperluan kami tanpa saya sempat pun meminta-minta. Allah hantarkan hamba-hamba-Nya yang terpilih untuk menolong kami dengan cara yang begitu indah dan tersusun sekali. Segalanya tepat pada masa yang kami perlukan.

Betapa Allah lebih tahu bila dan apa yang kami perlu.
Sepanjang tempoh itu memang saya banyak menangis. Bukan menangis sebab kesedihan, tapi menangis kerana mengenangkan keindahan dan kasih sayang Allah.

Jika mahu dihitung nikmat yang kami dapat dengan ujian yang kami terima, sangat jauh bezanya. Nikmatnya terlalu banyak sehinggakan tak terasa pun pahitnya ujian itu. Betapa baiknya Allah sehingga saya jadi malu hendak mengeluh dengan ujian yang sedikit itu.

Sungguh, pengalaman ini mengajar saya tentang banyak perkara.
Paling penting, Allah first!
Apa pun yang berlaku cari Allah dahulu. Jangan mulakan dengan mencari-cari salah orang kerana makin dicari salah orang, makin kita sukar untuk tenang.

Fokus kepada apa yang kita boleh kawal. Kita jadi resah bila kita sibuk nak membetulkan perkara yang kita tak boleh kawal. Redha dan tawakal. Buat kerja kita dan selebihnya serah kepada Allah.

Faham dan sematkan betul-betul dalam hati bahawa hidup ini adalah medan ujian. Bila kita faham tentang hakikat itu, kita akan fokus cari jalan untuk lulus ujian. Bukan memprotes. Ya, mungkin Allah datangkan ujian yang sama untuk kali kedua kerana saya masih belum lulus pada ujian pertama.

Ujian tanda Allah sayang. So, please …. embrace the moment!
Kadang, dalam keadaan kekalutan kita jadi terlupa betapa ini adalah momen istimewa yang sepatutnya kita raikan. Momen untuk kita bermanja-manja dengan Dia.

Jika kita bersungguh menikmati momen itu, maka kita akan dapat rasakan betapa indahnya hidup ber-Tuhan, betapa dekatnya Dia dengan kita dan betapa manisnya ujian itu.

Pengalaman itu juga buatkan doa saya kini berubah.
Saya tidak lagi minta Allah bagi saya kaya supaya saya dapat bersedekah. Tapi saya minta Allah bagi saya RASA kaya supaya saya sentiasa mampu bersedekah walaupun dalam apa juga keadaan.


“Dulu Masa Bercinta, Paling Benci Gf Asyik Berkepit. Sekarang…”  Almy Nadia Dedah Sikap Suami Selepas Ada Anak

Apabila bergelar isteri dan ibu pastinya pelbagai tanggung jawab yang perlu dilakukan tanpa mengira masa. Lebih-lebih lagi apabila bergelar suri rumah sepenuh masa. Segala hal rumah tangga baik anak mahupun suami menjadi keutamaan.

Perkongsian isteri pelakon terkenal Datuk Fizz Fairuz, Datin Almy Nadia mengenai rutin hariannya mendapat perhatian peminatnya. Lebih-lebih lagi apabila isteri kesayangan Datuk Fizz Fairuz ini bercerita momen sebelum mereka berkahwin.

Menurut Almy, suaminya itu tidak gemar dengan wanita yang mahu bersama dengannya setiap masa. Namun kini semuanya sudah berubah selepas memiliki anak perempuan.

Apa yang melucukan, anak kedua pasangan ini yang bernama Nur Afrina Aurora, 3, cukup manja dan sentiasa mahu bersama ayahnya.

“Dulu masa zaman bercinta, dia (Fizz) paling tak suka, paling benci gf (girlfriend) dia asyik berkepit, atau call 24 jam.

“Nak jadikan cerita tu laa kan, sekarang anak dia yang nombor 2 ni, suka sangat berkepit dengan dia 24 jam, tidur berkepit, pergi toilet ikut, makan ikut mana saja mesti ada dengan papa dia, naik rimas mama.

“Nak dapat anak yang kaki berkepit dengan dia padan muka.. Tak suka sangat kan dulu, sekarang hambikkkklkk (terimalah) yang lagi aku hangin si papa dia buat macam tak ada masalah anak beranak dok bergaduh depan dia,” tulisnya.

Almy berkongsi perkara tersebut di akaun Instagram miliknya.

Menerusi perkongsian itu, dia memuat naik foto gelagat anaknya yang duduk bersama Fizz.

Almy dan Fizz mendirikan rumah tangga pada tahun 2014 dan mereka dikurniakan tiga orang cahaya mata, Nur Afrina Arianna, 4, Nur Afrina Aurora, 3, dan Nur Afrina Ayra, 1 tahun.

Rata-rata yang membaca terhibur dengan apa yang dikongsikan oleh Almy.


“Orang Mengandung Ni Memang Menyusahkan Ke?” Isteri Hamil Sensitif, Suami Pula Jangan Ambil Hati Ye.  Lelaki Ni Kongsikan Pengalamannya!

Bukan mudah melalui proses kehamilan, terutama bagi bakal-bakal ibu yang mempunyai masalah kesihatan. Ada yang terpaksa berulang alik ke klinik setiap minggu dan redha diri di cucuk sana sini untuk di ambil darah dan pelbagai ujian lain.

Namun, demi sikecil yang tengah menghuni di dalam rahim, semuanya dilalui penuh rela. Itulah pengorbanan seorang wanita bergelar isteri dan ibu.

Kadang kala kepenatan dan terpaksa melalui macam-macam hal sedikit sebanyak membuatkan emosi bakal ibu tidak menentu. Iu yang asyik nak marah, merajuk dan sebagainya. Itu bukan dibuat-buat ye, tetapi ‘pembawakan budak’.

Dalam kesibukan kerja, tak salah andai kita meluangkan sedikit masa menemani isteri ketika melakukan pemeriksaan. Sekurang-kurangnya kita tahu akan kondisi anak dalam kandungan. Si ibu pun pasti terasa lebih dihargai. Kehadiran suami di samping akan membuatkan emosi ibu-ibu lebih tenang.

Orang mengandung ni memang menyusahkan ke?

Soal isteri kepada saya semalam dengan memegang erat tangan saya. Matanya merah menahan air mata dari berlinangan kerana menganggap dirinya menyusahkan saya dengan kandungannya yang sudah menghampiri 31 minggu.

Ini kerana kelmarin, beliau untuk kali ketiganya menjalani ujian BSP (Blood Sugar Profile). Jadi boleh dikatakan berkampunglah kami di klinik kesihatan untuk mengambil bacaan darah sebanyak 4 kali dalam sehari.

Setelah 2 kali BSP sebelum ini mencatatkan bacaan yang baik, namun kelmarin bacaan pertama pada pukul 8 pagi menunjukkan bacaan 5.3 tahap gula dalam darah. Jika mengikut kadar biasa, bacaan itu adalah baik. Masih di bawah 6.1. Tetapi mungkin orang mengandung ini standardnya berlainan kerana 5.3 pada bacaan pertama hari ujian BSP dianggap sebagai tinggi.

Hasilnya, selepas berjumpa Doktor semalam, isteri diarahkan untuk membuat BSP sekali lagi pada hari ini. Agak mengecewakan juga kerana ujian BSP ini 4 kali. Bermakna 3 kali perlu dibuat di klinik kesihatan dan yang terakhir di klinik biasa atau farmasi. Jadi, saya perlu menemaninya lagi dua hari iaitu hari ini (BSP) dan besok untuk berjumpa Doktor sekali lagi. Bayangkan 4 hari berturut – turut ke Klinik Kesihatan yang sememangnya penuh setiap hari.

Mungkin ternampak sedikit kekesalan di air muka saya semalam yang membuatkan isteri terfikir yang dia menyusahkan saya.

Saya akui memang silap saya tertunjuk muka. Selalunya saya memang akan sorok apa jugak kepenatan dalam membantu dia. Saya tidak kesalkan bacaan gula isteri pun sebenarnya. Cuma agak stress dengan keterpaksaan berkunjung ke Klinik Kesihatan 4 hari berturut – turut.

Mungkin memang tidak boleh ditangguh lagi ujian BSP itu. Kalau boleh ditunda ke minggu hadapan alangkah baiknya. Kerana 4 hari berturut – turut memang memenatkan. Tapi demi keselamatan baby, saya harus terus positif.

Sehingga hari ini saya cuba menenangkan perasaan dia. Sesungguhnya saya sedar perkara ini harus dilalui oleh kebanyakan orang yang mengandung. Tidak ada istilah menyusahkan sebenarnya. Malah saya yang patut bersyukur kerana isteri sudi bersusah payah dengan sakitnya, loyanya, muntahnya untuk kami menambah zuriat. Tidak ada apa lagi yang sepatutnya saya harapkan dari dia melainkan sentiasa cuba meringankan bebannya.

Kadang – kala saya terlihat ada ibu – ibu yang datang ke klinik kesihatan bersendirian ataupun bersama anak yang masih kecil. Terdetik juga rasa kasihan tetapi saya lebih berasa kagum dengan kekentalan mereka. Semoga semua ibu yang menjalani saat – saat ini dipermudahkan segala urusan.

Doakan juga urusan kami dipermudahkan dan semoga isteri saya Nora Azni dan kandungan sentiasa sihat walafiat. Due adalah pada 20hb Oktober ni. Boleh juga bagi kata – kata semangat kat dia. Nampak sedikit down dari semalam lagi.

Korang pernah kena buat BSP? Serik tak? Pengalaman korang macam mana?


“Jika Pilihannya Adalah Menghantar Anak Ke Asrama, Maka Ambillah Berat Tentang Isu Boarding School Syndrom Ini.” Perkongsian Positif Seorang Bapa Ini Sungguh Deep!

Siapa yang tak nak anak cemerlang. Lebih-lebih lagi apabila mendapat tawaran menduduki asrama penuh yang menjanjikan kecemerlangan pendidikan secara umumnya. Namun, ini tidak bermakna anak-anak yang menduduki sekolah harian juga tidak boleh berjaya dalam kehidupanya untuk menjejak kaki ke menara gading.

Melalui perkongsian beliau pada minggu lepas yang telah mendapat share sehingga lebih 2 ribu perkongsian, memberikan pelbagai impak kepada ibu bapa. Ada yang setuju dan sebaliknya. Namun, katanya, “Perkongsian saya ini bukanlah berbentuk pilihan ibu bapa mana yang lebih betul, sebaliknya pilihan yang manakah yang paling membolehkan ibu bapa terus berperanan dalam mendidik anak-anak dengan berkesan.” Ikuti perkongsian positifnya yang beranggapan pendidikan adalah (education is all about learning). Moga kita sebagai ibu bapa cakna dalam mendidik anak-anak!

“Duduk asramalah best!” kata anak saya.

“Jom kita bincang, kenapa ia best” saya menyambut kenyataannya.

Perbualan saya dengan anak-anak malam itu menjadi tegang berkaitan bagus atau tidak bagusnya bersekolah asrama. Saya faham mengapa anak saya suka tinggal di asrama semasa di Malaysia dahulu. Ia menepati kecenderungan perkembangan remaja. Di peringkat umur berkenaan, anak remaja tidak berminat dengan hubungan dua hala bersama ibu bapanya, sebaliknya fokus lebih kepada aktiviti sendiri serta hubungan dengan rakan sebaya. Sehinggalah otak hadapan anak lebih berkembang untuk mempunyai lebih prefrontal power, egocentric stage of brain menyebabkan kehidupan bersama keluarga akan menjadi satu gangguan kepada kehendak jiwa remaja, dan asrama boleh menjadi jalan keluarnya.

Reference: ??????, ?????? ?.. ?????-????? ?????????: ??? ???????????? ?? ?????????? ??? ??????? ?????????? (?????? ?????? ?? ????????????? ????????????) (??. 91-92). ?. ?. ?????? & ???????. ?????? ???????.

“Tetapi abi gembira dengan penghijrahan kita ke Finland yang sekali gus menyebabkan tiada lagi kehidupan asrama. Walaupun kerja menjaga kome di depan mata sangat menguji kesabaran abi, terutamanya apabila terpaksa melakukannya pada kebanyakan masa secara bersendirian, abi yakin pengalaman kita sekarang dapat mencegah kamu semua daripada menjadi seperti abi!”

“Jadi apa?” tanya anak-anak.

Iaitu jadi apa yang disebut di dalam British Journal of Psychotherapy oleh Dr Joy Schaverien sebagai “Boarding School Syndrome”.

“But you turned out to become a good person” kata anak–anak saya.

“Thank you for saying that. But now you’re old enough to be able to understand better what I internally struggle. Abi duduk asrama semenjak usia baru nak masuk 13, dan semenjak itu definisi rumah bagi abi berubah. Where is home?” saya bercerita.

“Kamu ingat semasa buat keputusan nak ke Finland, senang ke nak tinggalkan tanah air, peluk opah dan berbisik di dalam hati agar peluklah emak abi lama-lama kerana abi mungkin tidak akan lagi berpeluang memegang wajah opah lagi buat selama-lamanya? Abi boleh buat keputusan yang sangat perit itu sebab abi hati kering! Abi mampu buat sebab sebagai budak asrama.

I fit in everywhere, but belong nowhere. I am not scared to live anywhere is this world, because I have no sense of belonging to a HOME. I have learnt to cope alone because the experience toughens me up.

Tetapi I am not a person yang mudah untuk seseorang hidup bersama. Tak percaya, tanya ummi. Abi bukan bermelankolik, tetapi ia adalah simptom–simptom “boarding school syndrome” yang rumit untuk diperkatakan itu.” saya menerangkan.

Tidak mudah untuk saya mencoret tentang pengalaman berdialog dengan anak-anak kami yang kini meningkat remaja. Saya menghormati privacy mereka dan ini bukan lagi era Aku Terima Nikahnya (2008) dahulu.

“Sebab itu semasa abi duduk di tepi kubur opah Ogos lalu, abi menangis sepuas-puasnya sebab antara kata-kata Opah yang abi teringat semasa abi nak ke Jordan dulu ialah, “lepas kamu ke asrama, kamu dah jadi ‘anak kerajaan’. Emak dah tak rasa emak menjaga kamu!”

“Walaupun opah menyebutnya sekadar luahan hatinya semasa abi memberitahu abi dapat offer pergi Jordan, tetapi kata-kata itu sangat menghiris perasaan abi because I was happy that I am anak emak. Bagi abi, tiada apa yang hendak dimalukan orang kata kita anak manja dengan emak, sebab itu tandanya kita dekat dengan syurga. Syurga di bawah tapak kaki ibu. Tetapi, umur 13 tahun keluar rumah, 18 tahun ke luar negara, 26 tahun berkahwin dan terus menjadi suami orang, dan membina rumahtangga sendiri. I lost the family intimacy.” saya menyambung cerita.

“Dan sebab itu walaupun abi suka kanak-kanak, hakikatnya abi hanya mudah mesra dengan anak-anak sendiri. There is a complex psychological explanation behind it, as part of this ‘boarding school syndrome’. Sedangkan golongan upper class menganggapnya sebagai ‘character building’. Bangga sangat dengan pengalaman bersekolah di sekolah so and so dahulukala.” saya tegaskan.

Saya tidak menganggap bersekolah di sekolah berasrama sebagai satu priviledge sebab ia hakikatnya meninggalkan kesan psikologi sepanjang hayatnya, yang kini sudah pun mula dikaji oleh pakar-pakar di UK, Australia dan USA.

Ia sepatutnya menjadi hanya pilihan yang TERPAKSA diambil oleh golongan yang memerlukan bantuan kerajaan, apabila keluarga tidak mampu menyediakan keperluan asas persekolahan anak-anak. Sebagaimana idea asal sekolah berasrama penuh di negara kita.

Saya berbual dengan anak-anak tentang implikasi bersekolah asrama ke atas individu. Perbualan kami seterusnya pergi kepada implikasi an arrogant or patronising manner di kalangan elitis sekolah asrama, iaitu sekurang-kurangnya satu perkara yang saya sangat bersyukur Allah lepaskan saya daripadanya.

Saya mual dengan idea old boys, alumni sekolah ini dan sekolah itu, kerana jiwa saya lebih resah memikirkan ketidakadilan di dalam pengagihan bajet sistem pendidikan kita secara keseluruhannya. Saya malu untuk berasa gah dengan pengalaman bersekolah asrama elit ketika mana saya tahu bahawa di bawah kementerian dan kerajaan yang sama, ada banyak sekolah lain yang terbiar kedaifan.

Di Finland, saya perlu mendepani drama remaja anak-anak, perubahan kelakuan mereka, masalah-masalah mereka, yang semuanya itu sangat meletihkan saya yang juga merupakan seorang pelajar sepenuh masa. Tetapi anak-anak kami makan bersama setiap hari, bergaduh di depan saya dan menyelesaikan pergaduhan itu juga di depan mata saya, berbincang tentang masalah-masalah yang sangat rumit hingga membabitkan hidup dan mati, iaitu topik-topik yang saya belajar untuk menelannya sendiri semasa saya di usia mereka.

Memang bersekolah asrama itu ada kebaikannya, tetapi Boarding School Syndrome bukan bahan gurauan saya dengan anak-anak. Perkongsian saya ini bukanlah berbentuk pilihan ibu bapa mana yang lebih betul, sebaliknya pilihan yang manakah yang paling membolehkan ibu bapa terus berperanan dalam mendidik anak-anak dengan berkesan.

Jika pilihannya adalah dengan menghantar anak ke asrama, maka ambillah berat tentang isu Boarding School Syndrom ini. Dan jika pilihannya mengekalkan anak-anak di rumah, saya doakan semoga Allah permudahkan urusan dan amanah yang berat ini.

Kita belum berbincang tentang masalah pengalaman seksual tinggal di asrama.

Hasrizal
Oulu FI


Luahan Pilu Dari Suami Ni Bila Menguruskan Jenazah Isterinya, Buat Semua Rasa Hiba!

Benar setiap yang bernyawa itu pasti mati.  Ajal maut itu rahsia  tuhan.  Namun bukan perkara mudah untuk seseorang hadapi jika insan yang pergi adalah orang yang paling rapat.  Apatah lagi jika dia adalah pasangan hidup kita.

Melalui pengalaman getir ini,  telah dikongsikan oleh Encik Khairul Abdullah di akaun fbnya setelah isterinya dijemput Ilahi pada  Ogos yang lalu.

Saya selalu membayangkan yang abah atau emak yang akan pergi dahulu. Lazimnya begitulah kerana faktor usia mereka yang semakin tua.

Jadi saya cuba bersedia dari segi emosi dan fizikal jika perkara itu terjadi. Saya sudah ada skrip tentang bagaimana ianya berlaku dan apa yang harus saya lakukan.

Namun, pemergian seorang isteri adalah perkara terakhir yang saya jangkakan. Tidak pernah membayangkan yang dia akan pergi secepat itu.

Demi Allah saya tidak bersedia.

Namun itulah hakikat yang saya dan anak-anak perlu terima. Setiap yang hidup pasti akan mati. Kami akur kami redha.

Sepanjang hidup saya, sudah ramai saudara mara dan sahabat handai yang telah pergi dahulu. Ramai juga yang telah saya bantu sempurnakan jenazah mereka hingga ke kuburan.

Sudah agak biasa bagi saya memandikan jenazah dan masuk ke liang lahad. Saya cuba menabur bakti buat kali terakhir untuk semua yang saya kenali dan sayangi.

Namun menguruskan arwah isteri adalah sesuatu yang diluar jangka.

Di dalam keadaan yang masih terkejut dan sangat berduka, saya mencuba yang sebaiknya. Memandikan jenazah isteri adalah suatu pengalaman yang sebolehnya tidak ingin sama sekali untuk saya lalui.

Pahit dan luluh melihat sekujur tubuh yang tidak lagi bernyawa yang pernah meneman siang dan malam saya selama belasan tahun.

Pilu ketika menggosok dan membersihkan tangan kaku yang pernah menyuapkan makan ke mulut ini, yang menggosok baju yang dipakai ini yang berpenat lelah menguruskan tiga anak kecil ini.

Pilu ketika membersihkan bibir yang pernah mengungkapkan kalimah cinta, yang pernah berjanji untuk bersama hingga ke akhir usia, yang pernah berpesan untuk menjaga amanahnya bila dia tiada.

Allahuakbar, hanya tuhan yang tahu betapa ingin saya memeluknya ketika itu dan menangis sepuasnya.

Namun saya tahan, saya gagahkan diri meneruskan hingga ke akhirnya.

Ketika selesai dikafankan, anak-anak saya di bawa masuk.

Saya kaget, gementar, berombak dada, tersekat nafas dan hampir longlai rasanya. Apakah yang harus dikhabarkan kepada si kecil bertiga bila melihat ibunya.

Khaleef tiada reaksi ketika saya menceritakan yang ibunya telah tiada. Sesungguhnya dia belum mengerti ketika itu.

Beliau hanya mencium dahi ibunya bila disuruh dan mengucapkan selamat tinggal.

“Goodbye mommy, I love you” ungkapnya apabila disuruh.

Begitu juga Khaleel, yang agak keberatan melihat dan mencium ibunya dan berat untuk mengungkapkan sebarang kata.

Ketika baby Khaleed diberikan kepada saya, kepiluan mula melanda. Namun saya cuba mengungkap kata. Cuba untuk memberitahu yang ibunya kini sudah tiada.

Namun, saya rebah.

Baby Khaleed segera disambar dari pelukan saya.

Allahuakbar, saya tidak kuat. Sesungguhnya saya tidak kuat untuk melihat bayi sekecil itu yang harus berpisah dari kasih sayang seorang ibu.

Kelam rasanya dunia.Kosong rasanya jiwa.

#diariseorangsuperdaddy

sumber : Khairul Abdullah


“Betis Besar Dari Tangan Mommy.” Fazura Kongsi Gambar Bersama Anak,  Semangatnya Dia, Manis Je Bila Senyum. Comel!

Sejak berita kehamilan ibunya diumumkan, rata-rata tidak sabar menanti untuk melihat wajah si kecil ini. Selepas tiga bulan kelahirannya, barulah wajahnya dimuat naik di media sosial buat pertama kali oleh ibu bapanya.

Nyata cukup mengundang perhatian ramai, sana-sini gambar wajahnya terpampang. Bergelar anak selebriti terkenal, pasti tidak dapat elak dari terkena tempias glamor.

Nur Fatima Aisya, buah hati pengarang jantung pasangan sama cantik sama padan Nur Fazura dan Fattah Amin ini cukup comel.

Terbaru, menerusi laman instagramnya, Fazura memuat naik beberapa keping gambar Ftaima yang duduk dipangkuannya.

Smple dengan padanan rompers dani stoking lace,penampilan Fatima mencuri perhatian bila mana wajah comelnya yang tersenyum manis mengundang perhatian ramai.

Mungkin kerana yang mengambil gambar tersebut adalah ayahnya membuatkan Fatima mudah tersenyum.

Stop time please. 😭💗
📸: candids by daddy.

Demikian kapsyen yang dimuat naik fazura. Namun apa yang membuatkan warganet geram adalah melihat pahanya yang gebu dan wajah yang tembam.


“Berkat Malam Arafah. Lahir Seorang Khalifah.” Bellaz  Selamat Bersalin, Ramai Puji Kecomelan Anak Lelakinya!

MUA Bellaz atau nama penuhnya Nur Nabila Zulyadaini semalam selamat melahirkan bayi lelaki di sebuah pusat perubatan. Berita tersebut dikongsikan menerusi laman instagramnya beserta sekeping gambar bayi lelakinya itu.

“Berkat malam Arafah hari ni.. Saya selamat melahirkan seorang khalifah Allah SWT. Terima kasih yang mendoakan Bellaz dan baby..
“Harap semua rindu MUA Bellaz.. Hehehe.. Aidil dengan Eica (dua lagi anaknya) ketaq2 nak tengok adik depa,” tulis Bella di ruangan kapsyennya.

Dalam pada itu, suami kesayangan Bellaz, Anuar Ahmad turut berkongsi sekeping gambar mereka bersama zuriat terindah itu dengan meluahkan rasa syukur atas kelahiran tersebut.

“Alhamdulillah syukur padamu Ya Allah. Terima kasih pada semua yang mendoakan. Lahirlah seorang imamku,” katanya.

Rata-rata yang membaca perkongsian tersebut mengucapkan tahniah dan memuji akan kecomelan bayi lelaki pasangan ini.